FATTOHHON.COM стр. 118\nЙИЛ ТАҚДИМОТИ: M&TVA 2012! 22.12.2012 16:03\nЙилнинг энг машҳур тақдимоти «M&TVA-2012» 22 декабрь куни илк бор “Истиқлол” санъат саройида бўлиб ўтди.\nЭслатиб ўтамиз, тақдимот аввал Алишер Навоий номидаги Давлат Академик Катта театрида, кейинчалик “Туркистон” саройида ўтказилган.\nСоат миллари 18.00 дан ошар экан, “Истиқлол” санъат саройи машҳурларга тўла бошлади. Хонандалардан Ўзбекистон Халқ артисти Озодбек Назарбековдан тортиб Райҳонгача, кино оламидан режиссёрлар Аюб Шахобиддинов, Ёлқин Тўйчиевлардан тортиб актёрлар Адиз Ражабов, Алишер Узоқовларгача ҳаммани учратиш мумкин эди. Ҳаттоки, хорижий журналистларгача келишган. Ҳар доимгидек “Forum TV” телеканали фаоллик билан интервьюлар олмоқда. ТВМ телеканали ҳам фаол.\nМаросимдан олдин журналист Жасур Ҳамроев билан бирга, Ўзбекистон Халқ артисти Озодбек Назарбековнинг фикрлари билан қизиқдик.\nЎзбекистон Халқ артисти Озодбек Назарбеков: - Муниса Ризаева, Улуғбек Раҳматуллаевларга овоз бердим. Мен бир нарсадан хурсандман, M&TVA тақдимоти, ҳақиқий маънода ижод билан яшаётган ижодкорларнинг тақдимоти! Шу ергача етиб келганлар ҳақиқий яшаяпти ва ижод қилишяпти! Улар ишлашяпти, меҳнат қилишяпти ва шунга лойиқ инсонлар! Ким олган тақдирда ҳам, мен мукофотни олсам ҳам, олмасам ҳам, бир нарсадан хурсанд бўламанки, демак бизда санъат яшаяпти, ривожланяпти! Ҳамма меҳнат қиляпти! Мукофот шуларга насиб қилганидан хурсанд бўламан! Рағбат ижодкорларни ҳар доим меҳнат қилишга ундайди. Рағбатланган инсон янада ишлагиси, меҳнат қилгиси келади! Мазкур тақдимот ижодкорларнинг ижодий ўсишига ёрдам беради! Лекин, Алишер Файзга овоз берганим йўқ, шогирдим бўлганлиги учун! Ҳаммага омад тилайман!\nБарча машҳурлар фойеда ТВ га интервьюлар бериб, сўнг ичкарига йўл олдилар.\nСаҳна кўриниши ҳам ўзига хос оригинал бўлиб, катта мониторлар, киноплёнкани эслатарди.\nМаросим ўзига хос равишда бошланди.\nБиринчи бўлиб, ҳайъат аъзолари таништирилди. Улар орасида хонанда Юлдуз Усмонованинг борлиги ҳаммани ҳайратлантирди. Лекин, биз бундан маросимга келган вақтимиздаёқ, бир дўстимиз томонидан хабар топиб бўлгандик.\nҲайъат аъзолари орасидан, Ўзбекистон Халқ артисти Муножот Йўлчиева, Ёшлари театри бадиий раҳбари Наби Абдураҳмонов, сухандон Галина Мельникова, тележурналист Шаҳноза Ғаниева, режиссёр Ёлқин Тўйчиев, “Дадо” гуруҳи Алишер Мадумаров каби ижодкорлар ҳам ўрин эгалладилар. Ҳайъат аъзолари сафида Фонд Форум Васийлик кенгаши раиси Гулнора Исломовна Каримованинг ҳам борлигини, томошабинлар қувонч билан кутиб олдилар.\nКутилмаганда сценарийдан ташқари ҳолат юз бериб, ҳайъат аъзолари орасида бўлган мусиқий продюсер Алишер Мадумаров саҳнага таклиф қилинди ва унга сўз берилди. Алишер Мадумаров ҳам, саҳнага чиққач, ҳазиллар билан сўз бошлади. Ҳозирги кунда ҳамманинг қўшиқ куйлаётганлигини, қўшиқ куйлашни ҳоҳламагани кино олаётгани ҳақида фикрлар билдирди ва танқидий фикрларини аямади.\nШундан сўнг, саҳнада илк қўшиқ Ўзбекистон Халқ артисти Зулайҳо Бойхонова томонидан бўлди. Лекин, бу гал хонанданинг ижодий ҳамкори ва устози созанда Абдуҳошим Исмоилов ўрнида бошқа ғижжакчи эди. Яъни, Зулайҳо Бойхонова “Сато” гуруҳи мусиқий жўрлигида куйлади.\nДастур давомида 3 марта бошловчилар алмашди.\n1 жуфтлик бошловчилари: актёр Адиз Ражабов ва актриса Райҳон Уласенова. Бу икки ижодкор ҳам, 2010 йилда Адиз Ражабов, 2011 йилда Райҳон Уласенова мазкур мукофотга сазовор бўлишган. Улар саҳнада ўзига хос беғубор ҳазиллар билан бирин-кетин номинацияларни эълон қилишди.\n2 жуфтлик бошловчилари: актриса Лола Элтоева ва журналист, актёр Отабек Мусаевлар бўлишди.\n3 жуфтлик бошловчилари: актриса Асал Шодиева ва Ўзбекистон Халқ артисти Мурод Ражабов бўлишди.\nКечанинг якуний қисмига яқин қолганида эса, Мурод Ражабовнинг ёнида “Форум ТВ” журналисти Нилуфар Сотиболдиева биргаликда кечани олиб бора бошлади. Мурод Ражабов “бу синглимни йўқотиб қўйгандим, топдим, энди кечани бирга олиб борамиз” деб беғубор ҳазил ҳам қилиб ўтди. Ўзи аслида, Мурод Ражабов у бошловчилик қилаётган ТВ лойиҳа “Ошга марҳамат 2” ғолиб деб эълон қилинганида, саҳнада пайдо бўлиб, “бирров” гапириб яна кириб кетган эди. Дастурни олиб бориш давомида ҳам, беғубор ҳазиллари билан томошабинларнинг кайфиятларини кўтарди.\nУмуман, дастур давомида дастур бошловчилари томонидан ва мукофотни топшираётган ижодкорлар томонидан беозор ажойиб ҳазиллар бўлди.\nБирин-кетин номинациялар эълон қилинди:\nЙИЛНИНГ ЭНГ ЯХШИ РАДИОБОШЛОВЧИСИ: Зиёвуддин Аҳмаджонов (Замин FM)\nМукофотни Дилбар Охунова топширди.\nЙИЛНИНГ ЭНГ ЯХШИ ТЕЛЕБОШЛОВЧИСИ: Ойбек Рихсибеков (ТВМ телеканали)\nМукофотни актёр ва телебошловчи Рихситилла Абдуллаев топширди.\nЙИЛНИНГ ЭНГ ЯХШИ ТЕЛЕЛОЙИҲА ДИЗАЙНИ: Форум хабарлари телелойиҳаси (Форум ТВ)\nМукофотни Халқ рассоми Леким Ибрагимов топширди.\nЙИЛНИНГ ЭНГ ЯХШИ ТЕЛЕЛОЙИҲАСИ: “Ошга марҳамат 2” (ТВМ телеканали)\nМукофотни журналист Шаҳноза Ғаниева топширди.\nЙИЛНИНГ ЭНГ ЯХШИ КЛИПИ: “Муҳаббатнома” клипи Шохруххоннинг қўшиғига клипмейкер Нозим Жумаев томонидан суратга олинган.\nДастлаб кучли учлик эълон қилинганлигидан сўнг, Googoosha “Round Run” клипи ниҳоятда кўп овоз тўплаганлигини ва мутлақ ғолиб бўлганлигини билдиришди. Бу барчанинг қувончига сабаб бўлди. Лекин, дарҳол Googoosha мазкур клипни бошқа ёш ижодкорларга ҳам йўл бериш мақсадида, клипни номинациядан олдирганлигини билдириб, “иккинчи энг яхши клип” сифатида мукофот клипмейкер Нозим Жумаев суратга олган клипга насиб этди.\nМукофотни “Шаҳзод”гуруҳи Рашид Ҳолиқов топширди.\nЙИЛНИНГ ЭНГ ЯХШИ АКТЁРИ: Алишер Узоқов\nМукофотни Муҳаммадисо Абдулхаиров топширди.\nЙИЛНИНГ ЭНГ ЯХШИ АКТРИСАСИ: Севара Солиева\nМукофотни Наби Абдураҳмонов топширди.\nЙИЛНИНГ ЭНГ ЯХШИ РЕЖИССЁРИ: Ёлқин Тўйчиев\nМукофотни Исмоил Жалилов топширди.\nЙИЛНИНГ ЭНГ ЯХШИ ФИЛЬМИ: “Энди дадам бўйдоқ”\nМукофотни хонанда Лола топширди.\nЙИЛНИНГ ЭНГ ЯХШИ САУНДТРЕКИ: “Ҳай, ҳай қизалоқ” фильмига саундтрек Сарвар ва Комил\nМукофотни “Тарона” компанияси раҳбари Сарвар Раҳматуллаев топширди.\nЙИЛ КАШФИЁТИ: актёрлар Ҳасан ва Ҳусан Солиҳовлар\nМукофотни Ўзбекистон Халқ артисти Ёқуб Аҳмедов топширди.\nЙИЛНИНГ ЭНГ ЯХШИ ҚЎШИҒИ: “Тўкилиб-тўкилиб” Сарвар ва Комил\nМукофотни Ўзбекистон Халқ артисти Ғуломжон Ёқубов топширди.\nЙИЛНИНГ ЭНГ ЯХШИ АЁЛ ХОНАНДАСИ: Райҳон\nМукофотни Ўзбекистон Халқ артисти Озодбек Назарбеков топширди.\nЙИЛНИНГ ЭНГ ЯХШИ ЭРКАК ХОНАНДАСИ: Жаҳонгир Позилжонов\nМукофотни Ўзбекистон Халқ артисти Муножот Йўлчиева топширди.\nЙИЛНИНГ ЭНГ ЯХШИ ГУРУҲИ: “Уммон” гуруҳи\nМукофотни актриса Дилноза Кубаева топширди.\nЙИЛНИНГ ЭНГ ЯХШИ БАСТАКОРИ: Шуҳрат Зокиров\nМукофотни “Сато” гуруҳидан Тоир Асқар топширди.\nМаданият ва санъат ривожига қўшган ҳиссаси учун: актёр Обид Юнусов, режиссёр Қамара Камалова, продюсер Қаюм Абдураҳмонов\nМукофотни Фонд Форум Васийлик кенгаши раиси Гулнора Каримова топширди.\nЙИЛНИНГ ЭНГ ЭЪТИБОРЛИ ВОҚЕАСИ, МАРОСИМИ: “Art Week Style.uz”\nМукофотни лойиҳа муаллифи, Фонд Форум Васийлик кенгаши раиси Гулнора Каримовага Россиялик хонанда Иван Дорн топширди.\nҲар бир ғолибни, ғолиблиги эълон қилингандаги реакцияси ҳар хил бўлди.\nЭнг эмоционал ҳолатлар эса, актёр Алишер Узоқов ва актриса Севара Солиевага тегишли бўлиб,\nАктёр Алишер Узоқов қувончдан ҳаттоки саҳнада аввалига сакраб, кейин йиғлаб ҳам юборди. Ахир қувонмай бўладими, у иккита мукофот эгаси бўлди ва икки бор саҳнада энг нуфузли мукофотни қабул қилиб олди! “Энг яхши актёр” ва “Энг яхши фильм” йўналишида!\nАктёр Алишер Узоқов:- Бугун мени ҳаётимдаги ҳеч қачон эсдан чиқмайдиган кун! M&TVA га, мухлисларимга ва ундан ташқари, ҳамкасбларимга ҳам катта раҳмат айтмоқчиман! Соғ бўлинглар ҳамкасблар, раҳмат! (иккинчи марта қўлга киритгач) Тўғриси, умуман кутмагандим! Яна бир бор раҳмат! Ҳаяжонли дақиқаларни санъаткорларга мана шундай етказиб бераётганликлари учун катта раҳмат!\nАктриса Севара Солиеванинг номи ғолиб сифатида эълон қилинганда, актриса қувончдан баланд овозда йиғлаб юборди. Ҳаттоки, саҳнада ҳам қувонч кўзёшлари тўхтамади.\nСевара Солиева: - Тўғриси, умуман кутмагандим! “Суперқайнона” фильмидаги ҳамма ижодкорларга раҳмат айтаман! “Суперқайнона” фильмига мени таклиф қилган Жавлон ака Шодмоновга раҳмат! Лекин, алоҳида режиссёр Ёлқин Тўйчиевга катта раҳмат айтиб ўтаман! Қувончим чексиз!\nХонанда Райҳоннинг номи эълон қилинишидан олдин, конверт очилиши олдидан, залдан тўхтовсиз “Райҳон! Райҳон!” деган сўзлар янграй бошлади! Райҳоннинг ўзи эса, “Йилнинг энг яхши аёл хонандаси” мукофотини олганида, буни кутмаганлиги билиниб турарди. У бу йил ҳаётида турли ҳодисалар рўй берганлигини айтиб, бу мукофотни ўз онасига бағишлашини билдирди.Унинг ҳам қувонч кўзёшлари билиниб турарди.\nРайҳон: - Катта раҳмат! M&TVA юксак мукофот, орзу, ижодкорлар учун ҳаёт стимули! Хабарингиз бор, бу йил мен учун жуда ҳам мураккаб йил бўлди! Бир вақтнинг ўзида энг даҳшатли ва энг бахтли воқеалар юз берди! Бу мукофот эса, мен учун келажакка умид беради! Мен бу мукофотни онамга бағишлайман!\nМана шу ижодкорлар Алишер Узоқов, Райҳон ва Севара Солиева ғолиб бўлганида, чин дилдан қувондик! Улар чиндан ҳам мазкур мукофотга муносиб, деб ўйлаймиз. Алишер Узоқов мазкур мукофотга бир неча марта номзод бўлиб, лекин қўлга кирита олмаган эди. Сабрнинг таги олтин дегандек, бу гал бир йўла икки мукофот эгаси бўлди!\nХонанда Райҳон аввал ҳам бу мукофот эгаси бўлган эди. Лекин, Райҳоннинг меҳнатсеварлиги, истеъдоди ва ижро маҳорати, яна бир бор мазкур мукофот эгаси бўлишига сабаб бўлди, у ҳам чиндан мукофотга лойиқ!\nАктриса Севара Солиева ёш бўлишига қарамай, бир неча роллар ижро қилган ва энг муҳими, у ҳар хил пландаги ёрқин роллар яратишга ҳаракат қилган. Роллари бир-биридан фарқ қилади. Ҳайъат аъзолари ҳам шу жиҳатларини эътиборга олишган бўлсалар ажаб эмас!\nЖаҳонгир Позилжонов мукофотни қабул қилиб олгач, ижод қилаётганига 7 йил бўлган бўлса, хонанда сифатидаги M&TVA биринчиси эканлигини айтиб ўтди. Чиндан ҳам, йил давомида хонанда ижоддан тўхтамади ва қолаверса, турли хайрия тадбирларида ҳам фаол иштирок этди.\nҒолибларни яна бир бор мукофот билан табриклаймиз!\nЛекин, актёрлардан Акбархўжа Расуловни ҳам бу мукофотга лойиқ деб ҳисоблаймиз. Чунки, у ҳам профессионал ва истеъдодли ижодкор.\nБастакор Шуҳрат Зокиров мукофотни қабул қилиб олгач, ўзига берилган гулларни саҳнадан тушиб келиб, ўз онасига тақдим қилди.\nРежиссёр Ёлқин Тўйчиев ортиқча сўз билдириш ортиқча деб, саҳнада таъзим қилди.\nҲасан ва Ҳусан Солиҳовлар устозларига миннатдорчилик билдиришди. Шунингдек, ўзларининг эгизаклиги билан боғлиқ театрдаги ҳодисани эслашди.\n“Уммон” гуруҳидан Зоҳид ғолибликка қувончдан эмоционал реакция билдирди. Бу гуруҳ ҳам чиндан мукофотга муносиб!\nЙил қўшиғи номинациясида эса, “Тўкилиб-тўкилиб” яхши қўшиқ бўлса-да, биз барибир ўз фикримизда қоламиз. Йил қўшиғи номинациясида ғолибликка Озодбек Назарбековнинг “Мени кучлироқ сев” қўшиғи энг муносиби эди!\nХонанда Сарвар мукофотни олганида, мукофотни дўсти Комилсиз бир ўзи қабул қилиб олгани, “бу мукофотни дўстим Комилга бағишлайман” дейиши, томошабинларда тушунмовчилик ва турли гап-сўзларни келтириб чиқарди.\nАктёр Муҳаммадисо Абдулхаиров ўзининг ҳазиллари билан томошабинларни кайфиятларини тушишига йўл қўймади. Унинг рус ва ўзбек сўзларини аралаштиб гапирган ҳазил сўзлари, барчага бирдек манзур бўлди. Айниқса, Алишер Узоқовга, “ўтган йили сенинг ўрнингда мен эдим” дейишлари, самимий бўлди.\nАктёр Обид Юнусов мукофот учун миннатдорчилик билдиргач, ёддан “Навоий” монологидан парча ўқиди. Кекса устоз актёрнинг хотираси ва монологни бу қадар маъноли ва таъсирли ўқиши ҳайратга солди.\nШундан сўнг, Гулнора Каримова ўз фикрларини билдириб ўтди.\nҲар бир номинация оралиғида мониторда хонанда, актёр ва режиссёр Жаҳонгир Позилжонов кўриниб, ўша номинацияларни ифода этувчи ҳолатларни кўрсатиб берди. Бу ҳам томошабинларга манзур бўлди.\nМаросим давомида, бир неча мусиқий чиқишлар, қўшиқлар бўлди.\n1. Тақдимот давомида Googoosha томонидан тақдим этилган янги “Сочим майда ўринг ота” қўшиғи барчага бирдек манзур бўлиб, маросимнинг кулминацион нуқтаси бўлди! Қўшиқ сўзлари ҳам жуда таъсирли эди... Қўшиққа театрлаштирилган саҳна кўриниши ҳам намойиш қилинди. Googoosha қўшиқни берилиб куйлади. Googoosha мазкур қўшиққа иккинчи ҳаёт бағишлади, десак муболаға бўлмайди!\nБу қўшиқ аслида, “Жигарбандим” фильмига саундтрек бўлиб, биринчи варианти Муҳаббат Меҳмонова томонидан куйланган эди. Шеър муаллифи Висола\n“Жигарбандим” фильми режиссёри Санжар Шодиев, сценарий муаллифлари эса, Саида Вахобова ва Феруза Фаттохова\nБу қўшиқ клипи сайтимизда ҳам берилган.\nкўриш учун “Қўшиқнинг саундтрек варианти”\nҚўшиқдаги “Сочим майда ўринг ота” сўзлари таъсирли бўлганлиги учун ҳам фильмга киритилган ва фильм сўнггида қаҳрамон қиз отасидан кечирим сўраш учун келганида, “кечиринг” сўзлари ўрнига, “Отажон сочимни майда ўриб қўясизми” дейди. Шундан ота қизи томон ўгирилганда, қизи у томон қадам қўйганида, мазкур қўшиқ янграйди ва эслаш кадрлари берилади. Фильм сценарийсини ёзаётганимизда, бунга алоҳида аҳамият берилган.\n“Сочим майда ўринг ота” қўшиғи Googoosha нинг эътиборини тортиб, у инсон томонидан ижро қилинганлигидан бошимиз осмонга етди! Бунинг учун, Googoosha га ўз миннатдорчилигимизни билдирамиз! Таъсирли ва ажойиб ижро учун ташаккур! Бу эътибор, ҳар қандай мукофотдан юқори, деб ҳисоблаймиз!\n2. Актёрлар, актрисалар ва “Янги авлод” фестивали қатнашчиларидан иборат мусиқали чиқиш чиндан ҳам ўзига хос эди. Актёрлар ва актрисалар “уборка” қиламиз, деб саҳнага олиб чиққан уй-рўзғор буюмларидан, уларнинг ўзлари ва “Янги авлод” фестивали қатнашчилари ажойиб “куй” чалишга тушиб кетдилар. Мазкур “ансамбл”да актёрлар Улуғбек Қодиров, Адиз Ражабов, Бобур Йўлдошев, Муҳаммадисо Абдулхаиров, Умид Искандаров, Алишер Узоқов, Рихситилла Абдуллаев, актрисалар Райҳон Уласенова, Зарина Низомиддинова, Шаҳзода Муҳаммедова, Асал Шодиева, Зуҳра Солиеваларни махсус ишчи либосларида кўриш мумкин бўлди. Мусиқий чиқишни Жаҳонгир Позилжонов тўхтатди ва ҳаммалари биргаликда “Gangnam style” га рақс тушдилар!\n3. Хонанда Бахтиёр Раҳмонов ва актриса Дилноза Кубаева саҳнада, учталикка кирган 3 та қўшиқни куйладилар. Биринчи бўлиб, Бахтиёр Раҳмонов, Улуғбек Раҳматуллаевнинг “Омадим келмади” қўшиғини куйлади, сўнг Дилноза Кубаева “Тўкилиб-тўкилиб”ни куйлади. Сўнг иккови дуэт тарзида Озодбек Назарбековнинг “Мени кучлироқ сев” қўшиғини куйлашди!\n4. Гулнора Каримова саҳнада марҳум устоз санъаткор Ботир Зокировни хотирлади ва “Болалар” гуруҳи яккахони Тоҳир Содиқов ҳақида ҳам гапириб ўтди.\nТоҳир Содиқов саҳнада “Хаёлим сенда” қўшиғини куйлади.\n5. “Янги авлод” фестивали иштирокчиларидан Шохрух Ҳамроқулов, Ботир Зокиров хотирасига бағишлаб, “Араб танго”сини куйлади.\n6. Гулнора Каримова “Янги авлод” болалар ижодиёти фестивали ҳам ҳам ўз фикрларини билдириб ўтгач, лойиҳаларда қатнашган, лекин ғолиб бўлолмаганларга ўз грантларини ҳам тақдим этди. Бу грантлар, ёш дизайнер қизларга ўз коллекциясини яратиш учун, “Саҳро” гуруҳига клип суратга олиш учун, “Сато” гуруҳига, мусиқа мактабига “Янги авлод” фестивали қатнашчиларига ажратилган эди.\nБу грантлар ҳақида Гулнора Каримова 20 декабрь куни ўтказилган online-конференцияда ҳам айтиб, тақдимотда “Келажак овози” ҳамда “Янги авлод” лойиҳаларида қатнашган, лекин ғолиб бўла олмаган баъзи ёш иқтидор эгаларига ҳам ўз грантларини тақдим қилмоқчи эканлигини билдирганди. online-конференцияга ўтиш\n7. Шохруххон “Зўрсан” қўшиғи ва унга тайёрланган (mix) қўшиғи билан раққоса қизлар даврасида чиқиб келди.\n8. Дастур давомида “Янги авлод” болалар ижодиёти фестивали қатнашчилари ҳам, қўшиқлар куйладилар.\n9. Иван Дорн ҳайратланарли ҳаракатлар билан қўшиқлар ижро қилди.\nЎзбекистон Халқ артисти Муножот Йўлчиева ҳаяжон сабаб, йил санасини адаштириб юборди.\nКўп ижодкорлар саҳнада таъзим қилишди.\nТақдимотдаги қизиқ ҳолатлар:\nТақдимот маросимига рўйхат билан кирганларнинг айримлари, “меҳмон сифатида алоҳида таклиф қилинганмиз” деб, эълон қилишди))))) Баъзилар ҳаттоки, бировни таклифномасини олиб туриб, ўша таклифнома билан суратга ҳам тушиб олишди)))\nТақдимотга келган йигитларнинг кўплари, ўз севган қизларини Иван Дорндан рашк қилишди))))\nМАРОСИМ БОШЛАНИШИДАН ОЛДИН ВА МАРОСИМ ВАҚТИ САҲНАДА, ШУНИНГДЕК МАРОСИМДАН СЎНГ, САҲНА ОРТИДА...\nБАРЧА ОРИГИНАЛ ФОТО ЛАР ЯҚИН СОАТЛАРДА...тўлдириб борилади.\nҚИЗИҚАРЛИ ВИДЕОЛАР ҲАМ ЯҚИН СОАТЛАРДА...


Шуҳрат Ғаниев журналист ва блогерлар билан учрашувда нимани ҳал этди? - Халқ сўзи\nШуҳрат Ғаниев журналист ва блогерлар билан учрашувда нимани ҳал этди?\n17:00 16 Декабрь 2019 Жамият\nФарғона вилояти ҳокими Шуҳрат Ғаниев республика ва маҳаллий оммавий ахборот воситалари ходимлари, блогерлар билан учрашиб, уларни қизиқтирган саволларга жавоб берди.\n3 миллион 800 мингдан зиёд аҳоли истиқомат қилаётган ҳудудда ислоҳотлар изчиллигини таъминлаш, халқ фаровонлигини ошириш ва бошқа кўплаб йўналишларда кенг қамровли ишлар амалга оширилмоқда.\nЯкунланаётган йилда вилоятда ялпи ҳудудий маҳсулот 107 фоизга ўсиши кутилмоқда. Хусусан, 400 миллион долларлик тўғридан-тўғри инвестиция жалб этилиб, чекка туманларда ҳам йирик лойиҳалар ишга туширилди. Айниқса, вилоят миришкорлари қишлоқ хўжалиги соҳасида бу йил салмоқли натижаларни қўлга киритди. 9 та туманда кластер асосида пахта етиштирилиб, мамлакатда биринчи бўлиб пахта тайёрлаш режасини бажарди. Шунингдек, ғалла, пилла етиштириш ва мева сабзавот экспортида ҳам белгиланган режалар ортиғи билан уддаланди.\nВилоят ҳокими журналистлар томонидан берилган саволларга жавоб асносида вилоятда инвестицияни шакллантириш, туризмни ривожлантириш, мавжуд камчиликларни бартараф этиш борасидаги фикрлари билан ўртоқлашди.\nШунингдек, Шуҳрат Ғаниев ижтимоий тармоқлардаги турли хил шов-шувлар, жамиятда журналист ва блогерларнинг ўрни ҳақида ҳам ўз муносабатини билдирди:\n– Мамлакатнинг тараққиётида оммавий ахборот воситаларининг ўрни катта. Шунинг учун ҳам бу касб эгаларини жуда ҳурмат қиламан. Матбуот холислик, ҳаққонийлик ва тўғриликни талаб қилади. Бу мезонларга амал қилган журналистларимиз турли уйдирма ва шов-шувларга учмайди. Шуни алоҳида таъкидламоқчиманки, ҳеч қачон бир томонлама манфаатларни ҳисобга олмаслиги керак. Тўғри, баъзи бир танқидий чиқишлар кимларгадир ёқмаслиги аниқ. Раҳбарлар журналист ва блогерлар билан мулоқот қилишдан қочмасдан самарали ҳамкорликни йўлга қўйиш вақти келди. Кўплаб журналист ва блогерлар чиқишларини мунтазам кузатиб бораман. Мен бирорта блогерга устунлик бермоқчи эмасман. Хушнудбек Худойбердиевнинг ижтимоий тармоқдаги чиқишларини ҳамиша қизиқиб, кузатаман.\nP/s: Манба Фарғона вилояти ҳокими Ш. Ғаниевнинг бошқа саволларга қайтарган жавобларини ҳам бериб боришини маълум қилган.\nКоронавирус: Тожикистонликларга 40 доллардан бир марталик моддий ёрдам тарқатилади\nДунёдаги биринчи олтин билан қопланган меҳмонхона очилди\nРоналду дунёдаги илк миллиардер футболчига айланди!


Президентга пахта қўйилди\n27 май 2022, Тошкент вақти: 05:05\nКаттаю кичик қаддини букиб териб олган пахта¸ Каримов кўзини қувнатиш учун уч кун давомида қайта чаноққа қўйиб чиқилди.\n16 октябр куни Фарғонага борган Ислом Каримов кўзини пахта мўл-кўллигидан яйратиш мақсадида¸ йўл бўйидаги пахтазорлардан териб олинган пахталар¸ қайтадан чаноққа қўйиб чиқилди.\nОдатда Ўзбекистон президентининг вилоятларга сафарига жуда катта тайёргарлик кўрилади, унга вилоятда халқ хўжалиги соҳасида эришилаётган муваффақиятлар кўз-кўз қилинади. Лекин пахта терими мавсумида президент ташрифига бунчалик “пахта қўйиш”ни ҳеч ким фарғоналик ҳокимларчалик уддалай олмаган бўлса керак. Сиз яна “пахта қўйиш”ни зинҳор кўчма маънода тушунманг, ҳурматли муштарий! Биз бу гап билан терилган пахтани қайтадан жойига қўйишни назарада тутаëтирмиз.\nФарғоналиклардан бирининг айтишича, президент кортежи ўтадиган йўл бўйидаги пахтаси териб олинган ғўзаларга, президентнинг кўзини қувнатиш учун, яна пахта қўйиб чиқилган.\n- Уч кун олдин 1000 та одам пахтани қайтадан жойига қўйиб қўйди.\nОзодлик: Қаерда ва қандай қилиб?\n- Президентский кортеж ўтадиган жойларда даланинг четида 1000 та одам пахтани қайтадан чаноғига қўйиб чиқди (суҳбатдошимиз шу гапни айтиб бўлиб¸ мазза қилиб кулиб олди). Бу эртакларда¸ ахмоқлар мамлакатида жиннилар подшо бўладиган жойларда бўлади.\nОзодлик: Шунинг жойини аниқроқ қилиб айтинг. Қайси туманда ëки қайси қишлоқда?\n- Охунбобоев тумани¸ Фарғона вилояти¸ Фарғона тумани ҳам бор.\nОзодлик: Бу Фарғона вилояти¸ Фарғона туманида бўлаяпти-а?\nОзодлик: Президент кортежи ўша ердан ўтадими?\n- Президент кортежи ўтадиган жойларда.\nОзодлик: Сиз кўрдингизми ўзингиз?\n- Мен велосипедда айланиб бориб кўриб келдим. 20 минут томоша қилдимку. Тепада Худо турибди¸ ўз кўзим билан кўрганимни айтаяпман мен сизга.\nОзодлик: Қандай қилиб қўйишаяпти? Жуда қизиқда бу.\n- Студент болалар пахтани этакда олиб чиқиб ëпиштиришаяпти. Худди биринчи теримдай.\nОзодлик: Ташқаридан оппоқ бўлиб кўриниб турсин дебда-а?\n- Ҳа. Кимга керак бу нарса? Кулгилида энди. Бутун дунë куладику бунга. Мана сиз Чехияда турасиз тўғрими? Президент олма терилаëтган жойга келса¸ олмани ип билан дарахтга ëпиштириб қўймайдику¸ дейди фарғоналик суҳбатдошимиз.\nЛекин яна бир фарғоналик Ҳайдарали аканинг айтишича, буниси ҳали ҳолва. Президент кортежи ўтадиган йўллар четидаги пахтаси териб олинган ғўзалар ўрнига бошқа жойдан қийғос очилган ғўзалар олиб келиниб¸ ўрнатиб чиқилган.\n- Олтиариқ томонда¸ Охунбобоев томонда ҳали терилмаган пахтани кўчати билан олиб келиб¸ уч қатор экиб чиққанини биламан. Юзлаб¸ минглаб одамлар пахта экаяпти. Пахтани терилмаган жойидан кўчати билан олиб келиб экишаяпти. Бу Олтиариқ томонда. Охунбобоев районига борадиган йўлларнинг бўйларида¸ дейди Ҳайдарали ака.\nҲай, нима қипти дерсиз. Ойда-йилда бир келадиган президент йўлларида пахталар қийғос очилиб турган бўлса¸ нимаси ёмон дейишингиз ҳам мумкин. Пахта ўзбекнинг ори, ифтихори эмасми, ҳам дерсиз. Бироқ Ҳайдарали аканинг айтишича, биргина бу эмас. Президент келишидан 15 кун олдин, у ўтадиган йўл четидаги барча дўконлар, ошхоналар ёпиб қўйилди.\n- Президент келишига 10-12 кун қолганда ҳамма ëқларни бекитган. Ошхона¸ магазин¸ йўл бўйидаги новвойхоналар¸ хусусий ошхоналар ҳаммасини бекитиб юборган. Йўлнинг устидаги дўконлар¸ корхоналар ҳаммасини ëпган. Бозорнинг атрофларига келган. “Ҳамма пахтага!” деб ëзиб қўйган. Деҳқон бозори ҳам 10 дан кейин очилаяпти. 80 фоиз жойлар берк. “Биз налог тўлаяпмиз¸ биз тадбиркормиз. Планимиз бор¸ тўлашимиз керак” дейишди. Свет¸ газларгача узиб қўйишди. Президент кетгандан кейин ëқишса керак. Президентнинг келиши оддий аҳолига¸ тадбиркорларга катта зарарку. 10-15 кун ҳеч кимни ишлатишмайди. Кўчадаги семичка сотаëтган¸ мева сотаëтган ҳаммасига зарар. Деҳқонларга ҳам зарар. Бозорга яқинлаштиришмайди¸ дейди Ҳайдарали ака.\nПрезидентнинг Фарғонага ташрифини одамлар фақат кўчаларнинг ёпилгани, милиция ходимларининг одамлардан ҳам кўпайиб кетганлигидан билиб олишади. Ҳатто Ўзбекистондаги энг тез ахборот манбаи ЎзА ҳам Тошкент вақти билан соат 19.00 гача бу ҳақда ҳеч қандай хабар бермади. Фарғона вилояти ҳокимлигидан эса мана бу қисқа маълумотни ололдик¸ холос.\n- Келишганини биламиз. Қанақа маршрут эканини билмаймизда.\nОзодлик: Бугун келишдими ахир?\n- Ҳа¸ далаларда юришадиган эди¸ дейди Фарғона вилоят ҳокимлигида телефон гўшагини кўтарган ходим.\nПрезидент ташрифи чоғида Фарғона шаҳрида ҳукм сурган манзарани Исмоилжон Маллабоев тасвирлайди.\n- Фарғона вилоят ҳокимлиги билан Фарғона шаҳар ҳокимлиги ëнма-ëн жойлашган. Шунинг бир километр атрофидаги барча кварталлар машина билан тўсиб ташланган. Кўндаланг қўйишиб¸ ҳар чорраҳада 8-10 тадан милициялар ўтирибди. Ҳаттоки мотоциклда уйига ўтиб кетадиганларни ҳам тўсишаяпти. Милициялардан “Бугун футбол борми?” деб сўрасам¸ “Ҳа йўқ тоға. Футбол йўқ. бошқа тадбир бор” деди. “Қанақа тадбир?” деб сўрасам¸ айтишмади қанақа тадбирлигини. Каримовнинг келиш сабабини милициялар билмаса ҳам¸ халқ билади. Бири “Фарғона вилоятининг ҳокими вазифасини вақтинча бажарувчи эди. Шуни алмаштиргани келди” деса¸ бири “Қўқонда янги бозор очилибди¸ ўшанга келган бўлса керак” деяпти¸ дейди Исмоилжон Маллабоев.\nСуҳбатдошларимизнинг айтишича, президент Қўқон шаҳридаги Ички ишлар бошқармасининг янги биноси ва Каппон деҳқон бозорининг очилиш маросимида қатнашган бўлиши мумкин. Қўқонлик Эргашали аканинг айтишича¸ бу шаҳарда ҳам кўчалар милиция ходимлари томонидан қаттиқ назоратга олинган .\n- Президентни ички ишларга қурилган ҳашаматли бино билан Каппон деҳқон бозорини кўрсатишга олиб келган бўлса керак. Фарғона шаҳридан Қўқон шаҳрига кириб келишда Навоий массиви бор. Ўша ерда йўл бўйича бирорта одамни чиқаришга қўймади дейишди¸ дейди Эргашали ака.\nПрезидент келади¸ кетади. Танишганимиздек унинг муҳофазаси жуда қаттиқ, ҳокимларнинг президентга ҳурмат-эътибори ҳам. Лекин халқчи, нега халқ президентдан бунчалик узоқ олиб қочилади? Нега президент бевосита гаплашиш учун халқнинг ичига кириб бормайди? Бу каби ҳаммани ўйлантирган саволларга қўқонлик Эргашали ака мулоҳаза юритади.\n- Диктатура ҳеч қачон халқ билан яшамайди¸ халқ билан бирга бўлмайди. Мен доим айтаман¸ халқдан қўрққан президент қандай президент бўлиши мумкин? Халқ президентдан қўрқса¸ қандай халқ бўлиши мумкин? Масалан¸ Каримов учинчи марта президент бўлди. Бу конституцияда йўқ нарса. Ҳар доим оммавий ахборот воситаларида “Қани турсинчи. Мен жавобини бераманку. Мен билан халқ тортишсин” дейди. Конституцияни бузиб президент бўлиб олди. Президент шуни ўзига муносиб кўрди. Шуни муносиб кўргандан кейин халқнинг олдида нима дея оларди? Тушундингизми¸ дейди Эргашали ака.\nУнинг фикрича, ҳали бир кун президентнинг қўлини сиқиб гаплашадиган замонлар ҳам келади.\n- Бунинг бундай бўлишига асосан халқнинг ўзи айбдор. Халқ муносиб бўлмаса¸ аллақачон бунақа президент Ўзбекистонда бўлмаган бўларди. Менинг билишимча¸ маълум вақт ўтади¸ Худо билади президент ким бўлади¸ энди мен бўлмасманку у пайтда¸ невараларимиз¸ эвараларимиз президент билан бемалол қўл бериб гаплашадиган вақтлар келади¸ дейди қўқонлик Эргашали ака.


Ўзбекистонда туксиз ип ишлаб чиқарадиган энг илғор технология жорий қилинмоқда\n00:16 / 15.09.2017\n14 сентябрь куни Тошкентнинг Radisson Blu меҳмонхонасида Rieter компанияси билан ҳамкорликда "Модалар толадан бошланади" номли симпозиум ташкил этилди. Симпозиумда хорижлик меҳмонлар, енгил саноат соҳасининг вакиллари, текстил корхоналари ва талабалар иштирок этишди.\nRieter дунёдаги энг етакчи текстил асбоб-ускуналари ишлаб чиқарувчи компания бўлиб, 1975 йилда ташкил топган. Компания энг юқори стандартларга тўлақонли жавоб беради, ишлаб чиқариш қуввати эса ISO-9001 стандарти бўйича сертификатлаштирилган.\nRieter'нинг Ўзбекистондаги фаолияти ўзгача аҳамиятга эга. Сўнгги 5 йил ичида тола ишлаб чиқарувчи 30 корхона Rieter маҳсулотини сотиб олди. 20дан ортиқ лойиҳалар эса компания ускуналарини сотиб олиш мақсадида давлат дастурига киритилган.\nСимпозиум давомида тола ишлаб чиқариш бўйича эришилган ютуқ ва технологик амалиётлар намойиш этилди. Шунингдек, 2011 йилда ташкил қилинган "Rieter Uzbekistan" корхонасининг фаолияти ҳақида ҳам маълумотлар берилди. Корхонада лентали, кардли ва ип йигирувчи ускуналар ишлаб чиқарилади. Тренинг марказида эса мижозларга керакли маслаҳатлар, кўникмалар бериб борилади.\nБугунги кунда Ўзбекистондаги Rieter корхонаси 1 миллиард доллар қийматидаги ип маҳсулотларини Туркия, Россия ва Европа давлатларига экспорт қилмоқда.\nАлишер Қаҳҳоров, Art-Textile компанияси директори:\n"Бугунги тадбирни ўтказишдан кўзланган мақсад Швейцариянинг Rieter компанияси ҳамда Ўзбекистон енгил саноат корхоналари вакиллари ўртасида учрашув ўтказиб, соҳада юз бераётган энг сўнгги янгиликлардан бохабар қилиш, янги, замонавий техник ускуналар билан таништиришдан иборат. Республикамизнинг 12 вилоятидан 125дан ортиқ ишлаб чиқарувлар мазкур тадбирда иштирок этишмоқда. Ҳозирги кунда Ўзбекистоннинг 600-700 минг тонна пахта толаси Швейцариянинг Rieter ускуналарида ишлаб чиқарилади. Шу сабабли, мазкур компания билан ҳамкорлик қилиш муҳим аҳамият касб этади".\nМаълум бўлишича, яқин кунларда замонавий туксиз ип (компакт текстил) ишлаб чиқарадиган янги технологияни Ўзбекистонда жорий қилиш режалаштирилган.\nенгил саноат текстил\nЎзбекистон-Россия текстиль маҳсулотлар бўйича савдо ҳажми 700 миллион долларга етиши кутилмоқда


"Навбаҳор" ниманинг эвазига мағлуб этилди? "Андижон" қаҳрамонига айланган футболчини қайси клубларда кутишяпти ёхуд Усмонали Исмоналиев қандай муносабат билдирди?\n5 июль, 2021, 01:14\nТеглар:ФК Андижон | ФК Навбаҳор\nУ жамоани Суперлигада қолишига ишоняпти.\n“Андижон” клуби ўз тарихида биринчи маротаба “Навбаҳор” майдонида ғалаба қозонди. Бу ўзига яраша муҳим воқелик сифатида қабул қилинди.\nБиласиз, андижонликлар учун мавсум омадсиз давом этаётганди. 2-турдаги ғалаба ва 4-турда қайд этган дуранг натижадан бошқа барча ўйинларда рақибларига ютқазиб келди. Шундан келиб чиқиб айтганда, кўпчилик навбатдаги водий дербисида яна “Андижон”нинг мағлубиятини кутганлар бўлди. Аммо бу сафар бундай бўлмади.\nНиҳоят, “Бургутлар” Наманган майдонидан ҳам ғалаба билан қайтишларини исботладилар. Бу шундай ғалаба бўлдики, айниқса, учрашувнинг охирги сонияларида урилган гол туфайли ҳам унинг қиймати анча баланд.\nЧунки бош ҳакам учрашувга тўрт дақиқа қўшиб берган ва у ҳам деярли ниҳоясига етиб қолганди, шу боис Зокир Қодиров соатига қараб турган бир пайтда “Андижон” ҳимоячиси Усмонали Исмоналиев уйга дуранг билан эмас, балки ғалаба билан қайтиш учун ўта муҳим голни уриб кетди. Бу унинг ушбу мавсумдаги иккинчи голи бўлди. Футболчи Sports.uz учун водий дербисидаги ғалаба, урган голи ва яна бошқа мавзулар ҳақида фикр билдирди.\n- Бу ғалаба билан Андижон халқини чин қалбимдан табриклайман. Чунки “Навбаҳор” устидан эришган ғалабамиз биргина жамоамизнинг эмас, балки бутун Андижон халқиники. Бизни чин дилдан қўллаб-қувватлаган мухлисларимизга ҳам миннатдорлик билдираман. Бу ғалаба бизга жуда муҳим эди. Наманганда керакли ғалабани қўлга киритдик, десам адашмайман. Биз шунга яраша яхши тайёргарлик ҳам кўрдик. Дербиларда осон ўйин бўлмайди. Доим жиддий тўқнашувларга бой ўйин бўлади.\nЯгона гол хусусида\n- Урган голимга келсак, бу бизга ниҳоятда муҳим эди. Рости, бу гол мен учун сюрприз бўлди, десам адашмаган бўламан. Чунки бу шундай ўйин эдики, ким гол урса ўша жамоа ютарди. Ўйин тақдирини биргина гол ҳал қиларди. Худога шукр, биз ўша голни урдик ва ғалабани қўлга киритдик. Раҳбариятга ҳам катта раҳмат. Бундай ғалабаларимиз бардавом бўлсин. Ўйин 0:0 бўлиб турган маҳалда “Навбаҳор” футболчилари ўз-ўзидан ҳужумга катта эътибор қаратишди. Охирги дақиқаларда майдон эгалари ҳужумда кўп қолиб кетдилар. Биз эса мана шундай вазиятда қарши ҳужумлардан фойдаланиб қолишимиз керак эди. Ўйинлар чоғида охирги дақиқаларда ҳужумга ўтиш менинг одатим. Ўша вазиятда ҳам дарҳол қарши ҳужумга ўтдик ва гол уриш кўнглимга келди. Ғалабани жуда-жуда хоҳлагандик. Тўпни эгаллашимиз билан қарши ҳужумга отландик, ўша пайтда рақиб футболчиларининг аксари бизнинг жарима майдонимизда қолиб кетгандилар. Ҳимоячи бўлишимдан аввал марказий ҳимоянинг таянч нуқтасида ўйнаганман. Ўша позицияда ўйнаган чоғимда голлар уриб турардим. Шунинг учун менда гол уриш қобилияти етарлича бор.\nҒалаба учун бериладиган мукофот пули тўғрисида\n- Раҳбарлар бизга ғалаба учун яхшигина миқдорда мукофот пули берилишини айтишган. Лекин биз бунга қарамадик. Асосий мақсадимиз рақибни мағлубиятга учратиш эди ва бизга ғалаба керак эди. Ютмасак бўлмасди. Оиламиз, мухлисларимиз ва Андижон халқи олдида юзимиз ёруғ бўлиши учун ғалаба қозонишимиз талаб этилганди. Лекин “Навбаҳор”га қарши ўйин қийин бўлишини билгандик. Яна қайтараман, раҳбариятнинг ғалаба учун муносиб равишда рағбатлантиришларига эътибор қилмасдан фақат ўйинга ва унда ғалаба қозонишга жиддий қарадик. Ўзингиз ҳам биласиз, анчадан бери ютолмасдан келаётгандик. Ғалабасиз сериямиз чўзилиб кетди. Шу боис ҳеч нимага қарамасдан олдимизга қўйган вазифани уддалаш учун боримизни бердик.\nЖалолиддиновнинг кетишига муносабат\n- Жасур Жалолиддиновни жамоамиздан кетишини катта йўқотиш деб ҳисоблаш мумкин. Аслида унинг шартномаси тўрт ойга эди. Клуб билан футболчи ўртасида қандай келишув бўлганини яхши билмаймиз. Ҳали Жасурни жамоамиздан кетиши 100 фоизга аниқ эмас. Аммо кетгани ҳақида хабарлар бор.\nИсмоналиевни олдида турган таклифлар ҳақида\n- Менга бошқа клублардан таклиф бор, йўқ эмас. Лекин “Андижон” учун ўйнаб, жамоани Суперлигада олиб қоламиз. Клуб билан шартномам бор ва иккинчи даврани ҳам “Андижон”да ўтказаман. Чемпионат тугаганидан кейин раҳбарлар билан гаплашамиз. Мен учун бошқа вариантлар ҳақида ўйлашга эрта. Биринчи навбатда клубни Суперлигада олиб қолишимиз керак. Иккинчи давра олдинда. Ҳозирча қайси жамоалар қизиқиш билдиргани сир бўлиб турсин.\n"Навбаҳор" футболчиси легионерга айланиши мумкин\n"Андижон"нинг Наманганда қўлга киритган тарихий ғалабаси ҳақида Ёрқин Назаров нима деди?


Ҳар гал ишга киришар эканман, мусаввир Камолиддин Беҳзоднинг Низомий Ганжавий, Алишер Навоий ва бошқа салафларнинг шоҳ асарларига битилган миниатюраларини кузатаман. Негаки, ушбу асарларда ҳаққонийлик ва ҳаётийликнинг гўзал намуналари акс этган ҳамда бу кишига олам-олам завқ улашади. Шу боис ижодий ишларимда, асосан, тарихий ва лирик қаҳрамонлар тимсолларини яратишга ҳаракат қиламан.\nАйниқса, мамлакатимизда Президентимиз раҳнамолигида ёш ижодкорларнинг ҳар томонлама қўллаб-қувватлаб келинаётгани, ҳамма қатори, мени ҳам янгидан-янги ижодий парвозларга ундамоқда. Шунингдек, халқ ҳунармандчилигини ривожлантириш борасида ҳам эътиборли ишлар ҳаётга татбиқ этилаётир. Жумладан, “Олтин мерос” халқаро хайрия жамғармаси, республика “Ҳунарманд” уюшмасининг амалий саъй-ҳаракатлари туфайли замонавий устахонага эгамиз. Бу ерда “Устоз — шогирд” анъанаси йўлга қўйилган бўлиб, касб-ҳунар коллежларини тамомлаган ўн нафар ёш мусаввир миниатюра сирларини ўрганиб боришаяпти.\nЭнг муҳими, ижодий ишларимизни санъатсеварлар эътиборига ҳавола этишда ҳам қатор имтиёзларга эгамиз. Ҳунармандлар ўртасида ҳар йили ўтказиладиган “Ташаббус” кўрик-танловида мунтазам қатнашиб келаяпмиз. 2011 йилги кўрик-танловнинг “Оилавий бизнес” номинациясида биринчи ўринни қўлга киритдик.\nАлбатта, республикамизда ҳунармандчилик, хусусан, миниатюра санъатини ривожлантириш учун яратиб берилаётган шарт-шароитлардан ҳар бир ҳунарманд мамнун. Зеро, бундай имкониятлар ижодимизнинг янада юксалишида муҳим омил бўлмоқда.\nмусаввир, «Ташаббус — 2014» кўрик-танловининг\n«Энг яхши ҳунарманд» йўналиши совриндори\nМазкур рукндаги бошқа мақолалар: « Тил билганга олам чароғон\t«Ёшлар кўли» эпкинлари »


ТАТУ йирик грант ютиб олди. Университет...\nЛойиҳага кўра АҚШ университетларидаги магистрларни ўқитишнинг илғор технологиялари ТАТУда жорий этилади. Жумладан, мультимедия ўқитиш дастурлари, масофавий ўқитиш тизими (АКТ соҳасида иқтисодиёт ва менежмент факультети мутахассислиги магистрантлари учун), молиявий лабораторияни ташкил этиш ва ишга тушириш имкони пайдо бўлади.\nМаълумот учун, Академик инновациялар фонди томонидан эълон қилинган грантлар танлови Олий ва ўрта махсус таълим вазирлиги ҳамда Жаҳон банки ҳамкорлигидаги олий таълим тизимини модернизация қилишга қаратилган лойиҳа доирасида амалга оширилмоқда.\nТАТУ грант магистратура


Ўзбекистон Ёзувчилар уюшмаси » Эчкининг ўч олиши (эртак)\nАсосий Ўзбек халқ оғзаки ижоди Эчкининг ўч олиши (эртак)\nЭчкининг ўч олиши (эртак)\nЎқилди: 1 268\nБир бор экан, бир йўқ экан, баланд тоғ бағридаги серўт, кўм-кўк водийда бир эчки ўз болалари билан яшар экан. Биринчи боласи Булбули, иккинчиси Гулсари, учинчиси Саргули, тўртинчиси Хамиртуруш, бешинчиси Мирвахўриш, олтинчиси Лолақизғалдоқ деб аталар экан.\nЭчки болаларини жуда ҳам севар, улар учун ҳатто ўз жонини ҳам аямас экан. У ҳар куни тоғ бағридаги ўтлоққа ўтлагани чиқиб кетар экан. Болаларига эса, эшикни ичкаридан тамбалаб олишни, уйдан ҳеч ёққа чиқмасликни тайинлар экан. Шундан кейин кўм-кўк ўтлоқдаги барра ўтлардан тўкиб-тўйиб ер, баланд тоғ бағридан шарқиллаб оқиб тушаётган шишадек тиниқ булоқ сувларидан қониб-қониб ичар экан. Унинг бутун фикри-зикри болаларини боқиш экан. Болалари учун тоғдаги қалин, барра ўтлардан йиғиб қопга солиб, уларни кўтариб уйга қайтар экан, у эшикни оҳиста тақиллатиб, мулойим озоз билан болаларини чақириб шундай дер экан:\nОч эшикни, жон болам,\nҚопим тўла ўт келтирдим,\nЕлиним тўла сут келтирдим,\nОч эшикни, жон болам!\nШунда эчкичалар қувонишиб, эшикни очар эканлар. Она эчки келтирган майса ўти ва ширин сути билан болаларини хўп тўйғизар экан. Сўнгра уларни ялаб-юлқаб, эркалаб ухлатар экан. Эртасига эчки яна болаларини эмизиб, уларнинг олдига барра ўтларни ташлаб, ўтлоққа жўнар экан.\nУлар шундай роҳатда яшаб юрганларида бошларига бир иш тушибди. Шу яқиндаги ғорда бир бўри пайдо бўлиб қолибди. Бу оч бўри кексалигидан ўз тўдасидан ажралиб, шу ерда қолган экан. Унинг нияти шу орадаги кучсиз ҳайвонларни тутиб еб, кун кўриш экан.\nОна эчки ўтлоқда ўтлаб юрган вақтида бўри ҳам уйқусидан уйғониб ғордан чиқибди ва роҳат қилиб керишибди. Унинг қорни ўлгидек оч экан. У тумшуғини юқори кўтариб ҳавони искабди ва увлаб юборибди:\n— Ауууввв! Эчки иси келяпти. Шу яқин ўртада эчкилар борга ўхшайди, қорним ҳам очган эди, чўққи соқол бефаҳмларни маза қилиб ейдиган бўлдим, — деб ўйлабди бўри. У шундай дебди-ю, думини қисиб ғордан водийга қараб секин йўл олибди. Ўтлаб юрган она эчки ўзига қараб келаётган бўрини кўриб, елкасидаги ўтни бир чеккага қўйибди, найзага ўхшаш шохли калласини бўри томонга қаратиб олибди. Айёр бўри эчкини чалғитиб, унинг ён томонидан яқинлашмоқчи экан, она эчки ўзини ўнглаб, бўрини шундай сузибдики, ўткир найзадек шохининг учлари бўрининг қорнини ёриб юборишга оз қолибди. Бўри думини қисиб ундан четланибди, унга қараб:\n— Шошмай тур, лаънати, сен билан бошқача гаплашаман, — дебди.\nЭчки уйига қайтибди. Бўри ҳам унинг орқасидан қорама-қора бора берибди. Эчки ўз уйига яқинлашганда, бўри шу уй яқинидаги ўпқонга тушиб олиб эчкини кузатиб турибди. Эчки эса, майин овоз билан болаларини эркалаб чақириб эшикни очишларини сўрабди. Болалари эшикни очишиб, она эчки ичкарига кирибди.\n— Болаларим, — дебди эчки, — энди эҳтиёт бўлинглар, ўтлоғимизда бир ёвуз бўри пайдо бўлибди. У менга ҳужум қилди, мен зўрға қутулиб қолдим. Мен йўқ пайтда эшикка чиқманглар, тағин бўри келиб сизларни еб кетмасин.\n— Хўп, онажон, эҳтиёт бўламиз, — дебди эчкичалар. Ўпқондан ўтирган бўри эчки уйга кириши билан у ердан чиқиб, «ҳай-ҳай» дебди лабларини ялаб, «мен онасини емоқчи эдим, бу ёқда семиз-семиз болалари бор экан. Онасининг гўштига тишим ҳам ўтмас эди, болаларининг гўшти мендай кекса бўри учун яхши, эртагаёқ онаси кетган маҳалда келганим бўлсин» деб ўйлабди ва ғорга қайтибди. Эртаси она эчки ўтлагани кетганида бўри эчкининг уйига келиб, худди она эчкидек эшикни тиқиллатибди ва қўпол хирилдоқ овоз билан ашула бошлабди:\nОрқам тўла ўт обкелдим\nЭмчагим тўла сут обкелдим,\nЭшикни оч, болаларим!\nЭчки болалари: «Бу хирилдоқ товуш билан ашула айтаётган ким?»—деб сўрабдилар.\n— Мен ойиларинг бўламан, — дебди бўри.\nЭчкилар бу чақирган ўз оналари эмаслигини сезиб қолишибди.\n— Йўқ, сен бизнинг онамиз эмассан, онамизнинг овози сеникига ўхшаш хирилдоқ эмас, онамиз оппоқ, қошларида ўсма, кўзларида сурмалари бор, — дебди, эчки болаларидан бири.\nШунда бўри ҳеч нарса қилолмай тарвузи қўлтиғидан тушиб, қайтиб кетибди. У шу кетганча тўғри тоғ бағридаги катта арча тагига бориб ўтириб, эчки болаларини қандай қилиб қўлга тушириш ҳақида ўйлай бошлабди. Ўйлаб-ўйлаб охири бир йўл топибди. У тиниқ булоқ сувига тушиб, танаси қуримасдан туриб, тоғлар орасидаги оҳакли жойга борибди ва кукундек бўлиб ётган оҳакнинг устига ағанаб олибди. Шунда унинг жунлари худди она эчкиникига ўхшаб оппоқ бўлиб қолибди. Бўри қошига ўсма, кўзига сурма қўйиб олибди-да, яна эчкининг уйига келибди. Эшик тирқишидан қараса, уйда эчки болалари ўйнаб юрган эканлар. Шу вақт эшик олдига келибди-да, эшикни оҳиста тиқиллатиб, овозини она эчкиникига ўхшатиб ашула бошлабди:\nЭчки болалари ўз оналарининг товушига ўхшаган бу товушни эшитиб, севиниб эшик олдига келибдилар. Гулсарижон эшик занжирини эндигина туширган экан ҳамки, сабри чидамаган бўри бор кучи билан ичкарига интилибди. «Қочинглар, бўри экан», деб қичқирибди Саргулижон ва ўзи ўша заҳоти эшик орқасига бекинибди. Қолганлари эса дуч келган жойга: бири ўчоқнинг ичига, бири сандиқнинг ичига, бири уйнинг токчасига бекинишибди…\nБўри тандир ичига эшик орқасига ва тахмонга бекиниб олган эчкилардан бошқа учта эчки боласини еб, чиқиб кетибди.\nБир оздан сўнг она эчки ўтлоқдан қайтиб келибди. У эшикнинг очиқ қолганини, уйдаги ҳамма нарсанинг ағдар-тўнтар бўлганини кўриб, югуриб уйга кирса, ҳеч ким кўринмабди. У титроқ товуш билан болаларини чақирибди. Ҳеч ким жавоб бермабди. Иккинчи қайта чақирганда тахмонга, тандир ичига ва эшик орқасига яширинган уч боласи олдида пайдо бўлибди. Улар оналарига йиғлаб-сиқтаб бўлган воқеани айтиб берибдилар.\nОна эчки қаттиқ қайғурибди. У бўридан қандай қилиб ўч олиш йўлини излай бошлабди. Ўйлаб-ўйлаб ахири бир йўл топибди.\nЭчкининг ҳовлисида эски ўраси бор экан; эчки бу ўрага олов ёқибди, олов лахча чўғ бўлгач, ўранинг устига бир эски бўйрани ташлаб, унинг устига шолча ёзибди. Шолча устига кўрпачаларни солиб, дастурхон ясабди. Ўзи эса ўша заҳоти қозон-товоққа уннаб, ошнинг ҳаракатига тушибди, ошга гуруч солиб дамлабди. Болаларини уйда қолдириб, ўзи бўрини излаб кетибди. Қидириб-қидириб уни топибди. Бўри ғор олдидаги супачада дам олиб ётган экан. Эчки унга таъзим қилиб, салом берибди ва қўлини кўксига қўйиб:\n— Бўри ака, — дебди, — кеча мен йўғимда болаларим дан учтасини қандайдир номаълум махлуқ еб кетибди. Мен шунга худойи қилдим, агар жанобингизнинг кўнгиллари тиласа, бизнинг уйимизга қадам ранжида қилсалар.\nҚорни ўлгудек тўқ бўлишига қарамай, бўри дарров кўна қолибди. Улар эчкининг уйига келибдилар. Нози-неъмат билан тўла дастурхонни кўрган бўри, ўра устига солинган қалин кўрпача устига энди ўтирмоқчи бўлган экан, бўйра ўпирилиб, бўри ўра ичига ағанаб тушибди. Лахча чўғ устига тушган бўри бирдан додлаб юборибди.\n— Вой-дод, — дебди бўри ўра ичида ўзини ҳар томонга уриб, — вой-дод, куйиб кетяпман, қутқаринглар! Лаънати эчки мени тортиб ол.\nШунда эчки кулиб:\n— Ҳечқиси йўқ, тақсир, — дебди, — менда куйганнинг дориси бор. Шунда бўри ўра ичида додлаб туриб:\n— Куйганга нима дори? — дебди.\n— Гаримдори дори, — деб жавоб берибди эчки.\n— Ташла гаримдорингни!\nЭчки ўрага бир шода гаримдори ташлабди. Бўри уни куйган жойларига ишқаган экан, бир алами ўн бўлиб яна бақирибди:\n— Куйганга нима дори? — деб сўрабди.\n— Туз дори, — деб жавоб берибди эчки. — Ташла тузингни! — дебди бўри. Эчки бир хумча туз ташлабди.\nБўри тузни баданига суртиб яна додлабди.\n— Куйганга нима дори?\n— Чақиртиканак дори, — дебди эчки.\nУ бир қучоқ чақиртиканак ташлабди. Бўри унга ағанабди, унинг азоби юз баробар кўпайибди. У қаттиқ-қаттиқ қичқириб, охири азоб билан жон берибди. Эчки омон қрлган болалари билан тинч яшабди.\nСайт бўлими: Ўзбек халқ оғзаки ижоди


БЕЛДАГИ ОҒРИҚЛАРНИНГ ТЎҒРИ ТАШХИСИ\nБугунги ҳаётимизда белида оғриқ сезмаган кишини учратиш қийин. Гоҳида, шунчаки ноқулай тарзда ўтирсангиз ҳам белингизни ололмай қолишингиз мумкин. Тўғри бу турдаги оғриқлар тезда ўтиб кетади. Лекин белдаги оғриқ кучли бўлиб, узоқ давом этса, албатта, шифокорга учрашиш тавсия қилинади. Ташхис ҳамма вақт ҳам кутилгандек чиқмайди. Остеохондроз – бел оғриғининг бирор-бир кўриниши холос...\nНима учун бел оғрийди? Бундай ҳолатларда оғриққа қарши қандай чоралар кўллаш мумкин? Врач беморни синчковлик билан текширувдан ўтказгач, аниқ ташхис қўяди. Шундан сўнг даво муолажаларини бошлаш мумкин. Бел оғриғини таҳлил қилар эканмиз, унинг ўнлаб сабаблари борлигига иқрор бўламиз. Фақат малакали врачгина унинг аниқ сабабларини топа олади. Аслини олганда тиббиёт фани касалликни биринчи ва иккиламчи оғриқ синдромларига ажратиб даволашни тавсия қилади.\nБиринчи синдром – морфофункционал характердаги мушак тўқималари ва суяк тузилишларининг ўзгаришлари оқибатида юзага келади. Кўп ҳолатларда айнан ана шу нарса бел атрофидаги оғриқнинг асосий сабаби бўлиб чиқади. Умуртқа поғоналарининг турли жойларида юзага келадиган дегенератив, яъни суяк тўқималарининг емирилиши ва дистрофия (умуртқа тўқималарида тўғри модда алмашувининг бузилиши) касалликнинг энг муҳим жиҳатлари ҳисобланади. Суяк ва тўқималарнинг шикастланганлигини ифодалайдиган остеохондроз – дистрофия туридаги касалликдир. Унда умуртқа орасидаги диск ва поғонаси шикастланади ҳамда спондилез (умуртқа суякларининг четларида ҳосил бўладиган қатлам) ривожлана бошлайди.\nСпондилоартроз (умуртқа поғоналари бўғинларидаги яллиғланиш) остеоартроз (суяк бўғини) шаклида бўлиб, унда касаллик ҳаракатларга масъул- умуртқа поғоналари бўғинларини шикастлайди.\nКасалликнинг иккинчи синдроми анча жиддий бўлиб, у қуйидаги сабабларни қамраб олади. Сколиоз (умуртқа қийшайиши), юқумли характерга кирмайдиган турли яллиғланишлар (ревматоид артрит, Рейтер синдроми ва бошқалар), умуртқада, орқа мия ёки ретроперитонеал бўшлиғида жойлашган ўсимтадир. Битта ёки бир нечта орқа поғоналарнинг синишларидир. Булар белдаги оғриқнинг энг асосий сабабларидир. Бундан ташқари, турли хилдаги юқумли касалликлар (туберкулёз, бруцеллёз, эпидуралли абсцесс в.б.) ҳам умуртқа поғоналарини емиришни бошлайди. Агар бемор инсульт бўлган бўлса, бу ҳам бел оғриғига сабаб бўлиши мумкин, чунки орқа миянинг қон билан таъминланишига жиддий таъсир этади.\nБел оғриғига ошқозон-ичак касалликлари ҳам, жумладан, аппендицит ёки ичаклардан овқатнинг ўтмай қолиши, шунингдек, тез-тез акс этувчи характердаги касалликлар, яъни буйракдаги санчиқ, таносил касалликлари (гонорея, трихомониаз, хламидиоз, уреаплазмоз, андексит) сабаб бўлиши мумкин. Кўп ҳолларда беморнинг бошқа аъзолари оғриса, у белим оғрияпти деб ўйлайди. Бироқ амалда унинг умуман бошқа аъзолари оғриётган бўлиб чиқади. Лекин кўпинча бу қорин бўшлиғи, тос суяги атрофидаги аъзоларда (ошқозоности бези, буйрак, йўғон ичак) содир бўлади.\nБел оғриқлари ўткир ва сурункали бўлиши мумкин. Ўткир оғриқлар биринчи навбатда мушак толаларининг чўзилиши оқибатида содир бўлиб, оғриқ манбаи – узун мушакларнинг сиқилиб қолганидандир. Бунда оғриқ бошқа аъзоларга "узатилмайди", лекин беморнинг ҳаракатланишини қаттиқ чеклаб қўяди. Бу касаллик спортчилар ёки жисмоний меҳнат билан шуғулланадиган кишиларда кўп учрайди. Умуртқанинг жароҳатланиши ҳам ўткир оғриқни келтириб чиқаради. Ноқулай йиқилиш ёки елка жароҳатланганда умуртқа поғоналари синиши мумкин. Агар киши гиперпаратиреоз, остеопороз, http://vashaspina.ru/zabolevanie-kostej-bolezn-pedzheta/Педжет касаллигига чалинган ёки умуртқа атрофида ўсимтаси бўлса улар умуртқа поғонаси синганлигини сезмай ҳам қолишади. Ўткир оғриқларнинг тез-тез учрайдиган сабабларидан яна бири умуртқа дискаларининг силжиб кетишидир.\nОғриқ асаб толаларининг сиқилиши натижасида пайдо бўлади ва унинг сабаблари қуйидагича:\nсезиш қобилиятини йўқотиш;\nАхиллова рефлексининг пасайиши ёки умуман йўқолиб кетиши;\nтирсак рефлекси тезлигининг пасайиши ёки бўлмаслиги;\nбир томонли корешок оғриғи.\nУмуртқа дискалари силжиб кетишининг энг салбий тарафи – бу пастки поғоналар табиий ҳолатини йўқотишидир. Оқибатда пастки поғоналарда ҳам оғриқ бошланади. Йўғон ичак ва қовуқ фаолиятини ишдан чиқаради. Баъзи ҳолатларда эса оғриқнинг юқори поғоналарга кенгайишига ҳам олиб келади. Белдаги ўткир оғриқлар фасет синдроми натижасида ҳам намоён бўлади. Бунда оғриқ умуртқа каналидан чиқишдаги корешок сиқилишларидан пайдо бўлади, диска эса шикастланмай қолаверади. Бундай синдромлар одатда умуртқа оралиғи бўғинларида юқори ва пастки фасетларнинг кўпайиши оқибатида юзага келади. Натижада умуртқа поғоналари сиқилади ва оғриқ пайдо бўлади. Эпидурал абсцесс ҳам умуртқадаги оғир касалликлардан бири ҳисобланиб, зудлик билан даволанишга, гоҳида эса орқа мияниг сиқилишини бартараф этишдек жарроҳлик усулини қўллашга мажбур этади.\nТос суягини сон суяги билан боғлайдиган бўғиндаги касалликлар ҳам умуртқанинг ўткир оғриқларига сабаб бўлади. Бунда оғриқ умуртқанинг пастки қисмидан тиззагача чўзилади. Умуртқанинг сурункали оғриқлари спондилез деформацияси туфайли юзага келади. Бунда умуртқа поғоналарида дистрофик ўзгаришлар, боғловчи аппаратнинг заифлашуви оқибатида эса суякларнинг ўсиши кузатилади. Натижада, умуртқа канал сиқилади, ўсиб чиққан суяклар эса асаб толаларини эзади ва оғриқ кучая бошлайди. Зирқираб оғришларга оёқларнинг заифлашуви, увушиб қолишлари ва бошқа неврологик симптомлар ҳам қўшилади.\nАнкилозик спондипоартроз деб аталадиган Бехтерев касаллиги ҳам сурункали оғриқларга сабаб бўлади. У зирқираб оғрийди ва умуртқанинг кўкрак қисмида поғоналар қийшайишига олиб келади. Бунинг дастлабки белгилари – ҳаракат камайиши ва кўкрак қафасида нафас сиқиши билан кечади. Гоҳида оғриқни саратон касалликлари ва модда алмашинуви фаолиятининг бузилишлари ҳам келтириб чиқаради. Безарар ўсма сурункали оғриқга сабаб бўлади, лекин неврологик симптомлар кузатилмайди. Шунингдек, остеомиелит ҳам оғриқларни келтириб чиқаради ва узоқ давом этади.\nХулоса қилиб айтганда белдаги оғриқ турли касалликлар натижасида юзага келади ва кўпинча сабабни "оғриётган" жойдан эмас, бошқа аъзолардан излаймиз ва бу хато ёндашувдир. Шунинг учун белда оғриқ сезсангиз, пайсалга солмасдан тезроқ врачга учрашинг. Ҳар қандай касалликни ўз вақтида олдини олиш, уни даволашдан кўра афзалроқдир!\nДурдона УСМАНОВА, тиббиёт фанлари доктори, невролог.


Мессининг йўқлиги энди «Барса»га муаммо эмас! - Penalti.uz | Футбол янгиликлари олами!\n20:13 Ҳабиб: «Мэйвезер ҳақида ўйламаяпман» 15 0 Янгиликлар\n19:46 Ибрагимович энг яхши кўрган футболчисини айтди 27 0 Янгиликлар\nМессининг йўқлиги энди «Барса»га муаммо эмас!\nМессисиз кечган муҳим ўйинлар вақтида уругвайлик ҳужумчи «бошидан баланд сакрай» олди ва топ савиядаги қобилияти ҳеч қаерга йўқолиб қолмаганини намойиш қилди. Луис Суареснинг муаммолар гирдобига тушиб қолгани ҳақидаги гап-сўзлар ҳам ўз-ўзидан йўқолиб кетди.\nУшбу мавсум арафасида кўпчилик қатори таниқли мутахассислар ҳам «Барселона» «иссиғида» ўзининг етакчи ҳужумчисидан тезроқ қутулиши кераклигини алоҳида тилга олишганди. Бунга Суареснинг сўнгги вақтларда гол уриш қобилиятининг пасайиб бориши сабаб бўлганди.\nБироқ сўнгги уч муҳим ўйинда, хусусан Хулен Лопетегининг интоҳосига сабабчи бўлган «Эль Классико»даги мастер-класси шуни исботладики, Луис Суарес 32 ёшда бўлишига қарамай ҳамон дунёнинг элита ҳужумчилари қаторига киради.\nСуарес мавсум стартини анча секин бошлади. Ҳужумчи ёзги таътилдан кейин каталонияликларнинг дастлабки ўйинларида анча сусткашликка йўл қўйди.\nЯнги мавсум ҳам ўтган мавсумдагидан унчалик фарқ қилмади. 9-рақам эгаси дастлабки голини уриш учун нақ 300 дақиқадан ошиқ вақт керак бўлди. У аутсайдер «Уэска»га илк голларини урганди. Бироқ 15-сентябрь – 20-октябрь оралиғида у ҳеч қандай муаммоларга дуч келмади.\nУругвайли ҳужумчи одатда гол уриш имкониятларини кўкка совуриш билан мавсум дебютида ёдимизда қолди. Унга хатто Месси ҳужумда ҳамкорлик қилаётган бўлсада барибир ёрдам бермади.\nКулгулиси шуки, Месси жароҳат олиб сафдан чиққанидан кейин ҳужумчи ниҳоят ўзига келиб олди.\n«Камп Ноу» унинг иштирокида етти кун мобайнида футбол фестивалини ўтказди. Бу ерда «Севилья», «Интер» ва «Реал» каби гранд жамоалар дарвозасига 11 гол урилди.\nМавсум стартида Мессига жуда боғланиб қолган клуб аввало буюк футболчисисиз ҳам ҳаёт давом этишини ҳис қилди. Ўтган ҳафтадаги натижалар ҳар ҳолда буни тасдиқламоқда.\nСуарес бундай натижаларга бош-қош бўлди. «Ливерпуль»нинг собиқ вакили ушбу ўйинларда 4 гол ва уч голли узатмани амалга оширди. У ортиқ юқори савияда ўйин намойиш қила олмайди деганлар учун муносиб жавоб қайтарди. У буни Мессисиз амалга оширгани эътиборга молик.\nУшбу «уйғониш» «Барса» мухлисларига Мессидан кейин ҳам порлоқ келажакка умид қилишлари мумкинлигини кўрсатиб берди.\nСуарес «Реал»ни 5-1 га ютган ўйинда пеналтини Рафаель Вараннинг унга қўполлик ишлатиши ортидан ишлаб олган бўлса, кейинги голларда универсал Серхи Робертонинг саъйи-ҳаракатлари эвазига гол урди.\nБразилиялик жуфтлик – Артур Мело ва Филиппе Коутиньолар «Барса»ни анча ёшартирди ва унга янгича сифат бағишламоқда. Вальверденинг Мессисиз тактикасида айнан улар муҳим фигураларга айланишди.\nСуарес эса бундай иқтидорлар орасида энг яхши ўйинларидан бирини ўтказди. Бош мураббийнинг унга бўлган ишончи уругвайлик ҳужумчига ўз ўйинини қайта топишида муҳим аҳамият касб этмоқда.\nАлбатта Мессини ҳеч ким алмаштира олмайди. Суарес ҳам буни «Эль Классико»дан кейин тилга олди: «Албатта биз унга эҳтиёж сезяпмиз. Дунёнинг энг яхши футболчиси талкибда бўлиши ижобий ҳолат.»\nЖамоа сардори ноябрь ойи охирларида сафга қайтади. Барча тақвимдаги кун тезроқ келишини интизорлик билан кутмоқда. Аммо Суарес ўтган ҳафтадагидек энг яхши ўйинларини кўрсатишда давом этса, Мессининг йўқлиги Ла Лига етакчилари учун муаммо туғдирмайди.\n03.11.2018, 07:19 3661 0\nНеймар ростдан “Барса”га қайтадими?\n"Мессининг "Манчестер Сити"да ўйнашини орзу қиламан"\nМусса Дембеле «Зенит» билан ўйин ҳақида: «Бу гуруҳдаги ҳал қилувчи ўйин бўлади»


Қиёфадошингдан ўрнак ол! » MUZAFFAR.UZ\nБу воқеани эслаш орқали кимнингдир устидан кулиш фикридан йироқман. Аммо бундай ҳолатлар кимларгадир сабоқ бўлар, деган мақсадда ёзишга жазм қилдим.\n"Сабо" газетасида газета веб сайтининг муҳаррири сифатида фаолият юритиб, ишлаб юрган кезларим эди. Шерзод исмли дизайнер укамиз ва мен компьютерни яхши тушунардик. Дастур ўрнатиш ва таъмирлаш сингари ишларни. Бир куни Шерзод кимгадир мени кўрсатиб: "Шу киши компьютер бўйича мутахассис", - деди менга нотаниш бўлган аёлга. У аёл ёнимга келиб, ноутбуки бузилиб қолгани, тузатиб берсам яхшигина ҳақ тўлашини айтди. Мен таъмирлаш ишлари учун пул олмаслигимни айтиб, ноутбукини кўрсатишини сўрадим. У ҳам биз ишлаётган Навоий кўчаси 30-уйдаги бинода ишларкан. Хуллас, хонасига кирдик. Ноутбукига вирус тушгани сабабли виндовс операцион тизим очилмаётган экан. Антивирус ўрнатиш лозимлигини айтдим. У "ўрнатинг, пулини бераман қанча десангиз", - деб яна пулини рўкач қилди. Ўзимча ҳайрон бўлдим. Шерзод менинг бундай ишлар учун ҳақ олмаслигимни билгани ҳолда, нега пуллик, қўлидан келадиган ишни ўзи бажармасдан менга топширди экан, деб ўйланиб қолдим. Опадан исмини сўрадим. У қошларини чимириб: "Мени танимайсизми? Мен машҳур фалончи бўламан, ҳамма мени танийди-ю", - деди менга худди осмондан тушганмисан дегандек ҳайрон қараб. - Узр, опа, таниқли бўлсангиз-да, исмингизни эшитганману, ўзингизни илгари кўрмаган эканман, - дедим. Опанинг исмини Маломат деб атаб турайлик. Маломат опа: "Менинг бир оз ишларим бор, сиз ноутбукимни тузатиб тураверинг, қайтиб келганимдан кейин пулини айтасиз, бераман", -деганча хонадан чиқиб кетди. Мен тизимга хавфсиз режим орқали кириб, ноутбукка флешкамни улаб, антивирус ўрнатдим ва ноутбук винчестерини вируслардан тозаладим. Бир оз ўтиб, Маломат опа хонага кириб келгач, дастлаб менга ҳайрон қолгандек тикилди. Сўнгра қахрли нигоҳларини ноутбукка қаратди-да, менга важоҳат билан ўшқирди: "Сен кимсан? Хонамга қандай қилиб кириб қолдинг? Калитни қаердан олдинг? Нега ноутбукимни титкилаяпсан? Қанақа маълумот қидираяпсан?Ким сени ёллади?", -каби қатор саволларни қалаштириб, менга туҳмат қила кетди. Азбаройи таажжубдан оғзим ланг очилиб, нима деб жавоб беришга ҳайрон бўлиб қолдим. Бу аёлнинг ё хотираси чатоқ ёки бўлмаса ақли жойида эмас, деган хулосага келдим. Ақли ноқис бўлса, бу даргоҳда нима қилиб ишлаб юрибди? Маломат опа ҳужумда давом этди: "Тез лаш-лушларингни йиғиштириб, бу ердан йўқол, бўлмаса соқчиларни чақириб, хонамга бостириб кирганинг ва маълумотларимни ўғирлашга уринганинг учун қаматиб юбораман", - дея пўписа қилди. Гарчи унинг пўписаларидан қўрқмасам-да, бироз ранжидим. Мен ундан пул олмаслигимни айтгандим. Балки пул бермаслик учун шу томошани кўрсатаяптимикан, деган хаёлга ҳам бордим. Индамасдан хонасидан чиқиб кетдим. Шерзод мени кўргач кула бошлади. "Ҳа, ярамас, бу нима қилганинглар? Нега у опа менга бунақа муомала қилди?", - десам, у: "Қўяверинг ака, у опани томи кетган, мен ҳам илгари сиз тушган ҳолатга тушганман. Сиз ҳам танишиб олиш бахтига мушарраф бўлинг дегандим", - деса бўладими!\n-Огоҳлантириш керак эди барибир, эс-ҳуши жойида бўлмаса бу ерда нима қилиб ишлаб юрибди?, - десам, Шерзод "билмасам" дегандек елка қисди.\nБош муҳарриримиз Маъпура Набиевадан ўша аёл ҳақида суриштирганимда, Маломат опа илгари бинойидек ёзувчи бўлгани, кейин кўзига ҳар балолар кўринадиган бўлиб қолгани, уни доим кимдир таъқиб қиладигандек туюлишини айтди. Ҳаттоки, айрим инсонларни аслида ўзи эмас, қиёфадошига алиштириб қўйишган экан, деган даъволарни ҳам қилган экан.\nКунларнинг бирида, мен ўтирган хонага Маломат опа кириб келди. "Орангларда ким компьютерни тушунади? Компьютерим бузилиб қолди", -деди Шерзод иккимизга қараб. Кейин бир Шерзодга, бир менга тикилди. "Сизлар кўзимга иссиқ кўринаяпсизлар, илгари қаердадир кўрганман сизларни", - деди. - Тўғри топдингиз, бизни газетада ва ойнаи жаҳонда кўргансиз, аммо иккаламиз ҳам компьютерда матн теришдан бошқасини билмаймиз, - деди Шерзод. Маломат опа қўлларини белига қўйганча менга тикилди: "Сен компьютерни тушунишинг кўзингдан билиниб турибди. Кўзимга қара! Кўзимга қара деяпман! Мени алдолмайсан. Тузатиб бер, қанча десанг пулингни бераман", - деди. Мен Маломат опага: "Опа, сиз мени кўриб турганингиз билан бу аслида мен эмасман. Қиёфадошим тушунади компьютерни, ўзим эса, сиз айтган клонлардан бириман. Мактабни ҳам аранг битирганман", - дедим. Маломат опа бироз ҳовуридан тушди ва менга насиҳат қилди: "Ўрган компьютер тузатишни! Қиёфадошинг биларкан-ку. Сени ундан қаеринг кам? Сениям алиштириб қўйишибди-да, бечорагина-я. Давлат идораларига клонларни қўйишаяпти десам кўпчилик ишонмасди, мана исботи", -деб ачиниб қараганча чиқиб кетди. Биз эса Маломат опанинг маломатларидан қутулганимизга шукур қилиб енгил тин олдик.\nКўрилган: 1 206\n"Табриклар ва суҳбатлар" бўлимининг муҳаррири\nЧоп этилган: 7-06-2019, 03:45\nЎзбек актёрлари ...


"Ўзбекистон ҳукумати янги йилда бу йўл орқали мустақил журналистларга яхшиси “оғзингни юмиб ўтир, акс ҳолда сенинг ҳам овозингни ўчириш бизнинг қўлимиздан келади” деб огоҳлантирмоқчи бўляпти"¸ дейди Галима Бухорбоева.\nТошкентдаги аксарият мустақил журналистларнинг ҳар бирига 7 январ куни эрталаб Тошкент шаҳар прокурори ёрдамчиси Баҳром Нурматовдан деярли бир хил мазмунда қўнғироқ бўлган.\n- Энди эрталаб уйга телефон қилди. Шаҳар прокуратурасининг прокурори экан. Баҳром Нурматов деган прокурор. “Шунақа¸ бир-икки оғизгина суҳбатимиз бор” деди¸ дейди мустақил журналист Ҳусниддин Қутбиддинов.\n- “Ташқи ишлар вазирлиги билан Миллий хавфсизлик хизматидан битта-иккита қоғозлар келган. Шу тўғрисида сиз билан гаплашиб олишимиз керак” деди¸ дейди Ҳусниддин Қутбиддинов.\n- Бордим. Қанақадир айблов ëки бизни жавобгарликка тортишга яқинроқ гаплар бўлгани йўқ. Умумий гаплар. “Бу ерда айтилаяптики¸ сиз фалон-фалон сайтларга фалон тахаллус остида фалон нарсаларни ëзган экансиз. Шу бўлганми йўқми?” деб сўради. Мен “Ҳеч қаëққа ëзганим йўқ. Бу тахаллусларнинг ҳаммаси нотаниш” дедим. “Шайбон тахаллуси сизникими?” деб сўради. “Ҳа¸ меники. Озодлик радиосида ишлаган патйтим¸да¸ шу тахаллус остида ишлаганман” дедим. Умумий гап шу. Улар “Сизни шунақа ишлар билан шуғулланаяпти деган гумон бор. Мана шу гумон ўрганилаяпти. Агар шунақа бўлаëтган бўлса¸ очиғини айтганингиз маъқул” деди. Мен “Агар ўрганилаëтган бўлса¸ ўрганилаверсин. Мен шундай бўлганда¸ очиғини айтардим. Лекин бундай эмас” дедим. “Шу нарсани қоғозга ëзиб беринг” деди. Ëзиб¸ имзо қўйиб бердим. “Раҳмат. Узр безовта қилганимиз учун” деди. Чиқиб кетдим. Бор гап шу¸ дейди Ҳусниддин Қутбиддинов.\n- Мен бугун телефон чақирувига биноан прокуратурага келдим. Прокурор ёрдамчиси мен ҳақимда йиғилган маълумотларни кўрсатди ва менинг журналистик фаолиятим ҳақида саволлар бера бошлади. Қаерда, қачон ишлаганим, қайси хорижий оммавий ахборот воситаси билан ишлаганим, хуллас ҳамма фаолиятим ҳақида сўради. Мен унга бор нарсани айтиб бердим. У бўлса буни қоғозга ёзиб беришни илтимос қилди. Мен ёзиб бердим ва чиқиб кетдим. Суҳбат фақат менинг журналистик фаолиятим хусусида бўлди, дейди Сид Янишев.\nШу куни прокуратурага бошқа мустақил журналистлар Василий Марков ва Малик Бобоевлар ҳам чақиртирилган. Сид Янишев фикрича, Ўзбекистондаги бор мустақил журналистлар бир-бир шундай “суҳбат”лардан ўтказилса керак:\n- Менимча¸ прокуратурага Ўзбекистондаги барча мустақил журналистлар ҳақида батафсил маълумот тайёрлаш, уларни квалификациялаш топшириғи берилган кўринади. Назаримда¸ энди барча мустақил журналистлар ана шундай “дўстона” суҳбатга тортилади, дейди Сид Янишев.\nwww.uznews.net интернет сайтининг бош муҳаррири Галима Бухорбоева фикрича, ўзбекистонлик мустақил журналистларнинг айнан улар фаолияти билан боғлиқ суҳбатга чақирилиши мустақил журналистлар Ўзбекистонда сўнгги нафасини узай деб турган сўз эркинлигини буткул ўлдириш ҳаракатидир.\n- Мустақил журналистларнинг прокуратурага чақиртирилиши ва уларга Ташқи Ишлар вазирлиги ва МХХдан маълумотлар тушганлиги ҳақида айтилиши ортида гап кўп. Ўзбекистон ҳукумати янги йилда бу йўл орқали мустақил журналистларга яхшиси “оғзингни юмиб ўтир, акс ҳолда сенинг ҳам овозингни ўчириш бизнинг қўлимиздан келади” деб огоҳлантирмоқчи бўляпти. Менимча¸ бу навбатдаги қўрқитиш акциясининг бошланишидир, дейди Галима Бухорбоева.\n- Прокуратуранинг бу ишини ғайриқонуний деб биламан. Улар журналистларга¸ ҳатто чақирув қоғози бермасдан чақириб олдилар. Боз устига журналистлар “суҳбат” чоғида сўроққа ҳам тутилган. Бу ўзбошимчалик ва қонунни оёқости қилишдан бошқа нарса эмас, дейди Галима Бухорбоева.


Манба: Иқтисодчи ходимлар кам ойлик билан “ҳоким ёрдамчиси” лавозимига жабран ўтказилмоқда\n29 май 2022, Тошкент вақти: 01:45\nЎзбекистонда иқтисодчи ходимлар ўз жойидан ишдан бўшатилиб, мажбурий равишда “ҳоким ёрдамчиси” лавозимига ўтказиляпти. Бу ҳақда маълум қилган Озодлик манбасига кўра, “ҳоким ёрдамчиси” лавозимига тайинланишда ҳеч кимдан розилик сўралаётгани йўқ, бунга қарши чиққанлар эса “президент сиёсатига қаршимисан?” дея қўрқитилмоқда.\n“Энг ёмони банкирларга бўлди, ойликлари 10-15 миллион сўм эди. Ҳозир 5 миллионга қайсидир чекка маҳаллага жўнатяпти”, деган манба янги ишга тайинланган ходимлар иш жойига оиласи билан кўчиб бориши учун ҳеч қанақа шароит яратилмагани, янги “ҳоким ёрдамчилари” у ёққа ёлғиз кўчиб боришга мажбур бўлаётганларини қўшимча қилган.\nМамлакат бўйлаб иқтисодчилар “ҳоким ёрдамчиси” лавозимига мажбуран қўйилаётгани масаласини журналист Шуҳрат Шокиржонов ҳам ўз Телеграм-канали орқали атрофлича ёрита бошлаган. Мазкур муаммога айрим маҳаллий нашрлар ҳам эътибор қаратишган.


Самарқанддаги мотам, футболни ривожлантириш бўйича Президент қарори, собиқ коллеж директорининг суди, халқаро тизимга ўтаётган «UZCARD», ЕЧЛда инглиз клубларининг тўқнашуви ва бошқа хабарлар\nСамарқанддаги мотам, футболни ривожлантириш бўйича Президент...\n16.03.2018 22:57 0 2326\nБугун, 16 март куни Ўзбекистон ва дунёда рўй берган хабарлар, янгиликлар ҳақида яна бир бор эслаб ўтамиз. Шунингдек, сайтимизда эълон қилинган долзарб мақолалар ва фойдали маълумотларни ҳам тавсия қиламиз.\nЎзбекистон Афғонистондаги вазиятни барқарорлаштиришга кўмак беришда тинчликсевар лойиҳаларни амалга ошириш, қўшни давлатнинг узоқ муддатли урушдан вайрон бўлган иқтисодиётини тиклашда иштирок этиш орқали ўз қатъиятини намойиш қилиб келаяпти.\nБош вазир Шарқшунослик институтининг янги биносини очиб берди\nМазкур институт биноси 2009 йилда Биринчи Президентимиз Ислом Каримовнинг Уммон Султонлигига ташрифи чоғида икки давлат ўртасидаги имзоланган битимга биноан ушбу давлат иштирокида бунёд этилди.\n«Эзгулик кутубхонаси» очилгач, бунинг эшиклари ҳам бўлмаса, қулфлаб қўйиб бўлмаса, истаган одам кириб-чиқиши мумкин бўлса, кечаси аҳволи нима бўлиши билан қизиқдик.\nАҚШ Махфий хизматининг доимий вакили Дениз Фейднер ва Ўзбекистон Бош прокуратураси ҳузуридаги департамент бошлиғи Акмалхўжа Мавлонов ушбу ҳужжатни Тошкентда имзолади.\nФарғона давлат университетига янги ректор тайинланди\nЎзбекистон Республикасининг Президентининг 1991 йил 1 мартдаги қарорига мувофиқ, Фарғона педагогика институти негизида Фарғона давлат университети ташкил этилган.\nМатбуот — ёлғончилик минбарими?\nОрадан шунча вақт ўтди. Хўш, «Намунавий чиқиндихона»да ишлар намуналидир? Бошқаларга намуна қилиб кўрсатиш учун Тошкент маҳалласига йўл олдик.\nПрезидент Шавкат Мирзиёев ҳам бу воқеага эътибор қаратиб, коллеж собиқ директори Темирова ушбу ҳолатга йўл қўйгани ҳамда жуда кўп миқдорда коллеж маблағларини ўзлаштириш, мансабини суиистеъмол қилиш каби жиноятларни содир этгани учун бугун қонун олдида жавоб беряпти, деб қайд этган.\nМазкур жиноят иши доирасида Тошкент юридик коллежида иш юритувчи котиб ҳамда кадрлар бўлими инспектори бўлиб ишлаган Абдулазиз Салимжоновга оид жиноят иши ҳам кўриб чиқилмоқда. У Жиноят кодексининг учта моддаси билан айбланмоқда.\nЎз жонига қасд қилиш ҳолатлари юзасидан Президент қарори имзоланди\nЎзбекистон Республикаси Президенти Шавкат Мирзиёев бугун, 16 март куни «Психиатрия ёрдами кўрсатиш тизимини тубдан такомиллаштириш чора-тадбирлари тўғрисида»ги қарорни имзолади.\nҚорақалпоғистон ахборот агентлиги Орол денгизининг сувлари Каспийга оқиб кетганини исботламоқчи\nЕсимхон Қанаатовнинг айтишича, агентлик ташаббуси билан яқин кунларда Орол денгизига яна бир марта медиатур ташкил этиш мақсадида. Мазкур медиатур давомида Орол денгизи сувларининг Каспийга оқиб кетганлигини исботлаш асосий мақсад қилиб белгиланган.\n«Миллий тикланиш» партияси журналист эътирозларига раддия берди\n«Xabar.uz» ахборот-таҳлилий порталида журналист Воҳид Луқмон «Миллий тикланиш» партияси сайловолди ваъдасини қачон бажаради?» сарлавҳали мақоласида лотин ёзуви асосидаги ўзбек алифбосини ислоҳ қилиш бўйича шахсий фикр-мулоҳазаларини билдиришга ҳаракат қилган.\nМаълумотларга қараганда, марҳума эндигина олий ўқув юртини тамомлаб, мактабда меҳнат таълими фанидан дарс бера бошлаган бўлган.\nВоқеани ўрганиш учун борган мухбиримиз эксклюзив мақола тайёрлаб келди. Эртага уни ҳукмингизга ҳавола қиламиз.\nМобиль қурилмалар учун ғилофлар — бу ҳимоя ва дизайнни сақлаб қолиш ўртасидаги абадий тафовут. Аксессуар ишлаб чиқарувчилар мунтазам равишда улар ўртасида боғлиқлик яратишга интилади, бироқ ҳар доим ҳам бунинг уддасидан чиқа олмайди.\nЎзбекистонда ахборот технологияларини ривожлантириш учун катта имкониятлар мавжуд, бироқ мамлакат ўз ўрнини топиши керак.\nБу тизим нафақат Ўзбекистон фуқароларига интернет орқали дунёнинг турли онлайн дўконларидан маҳсулотлар харид қилиш, хизматлардан фойдаланиши учун, шу билан бирга, келажакда туристлар Ўзбекистонга келганларида ўзларининг шахсий карточкалари орқали бу ерда исталган дўкондан нарса сотиб олиши ёки хизматлар ҳақини тўлашлари учун хизмат қилади.\nҚуръа ташланди: «Рома» — «Барселона», «Севилья» эса «Бавария» синовидан ўтади\nХабар берганимиздек, бугун Европа чемпионлар лигаси чорак финалига қуръа ташлаш маросими бўлиб ўтди.\nФутболни ривожлантириш бўйича Президент қарори эълон қилинди\nЖойларда ёш иқтидорли ва салоҳиятли футболчиларни танлаб олиш (селекция) ва уларни профессионал тарзда тайёрлаш ҳамда миллий терма жамоалар ва профессионал футбол клублари учун сифатли спорт захирасини яратиш мақсадида Қорақалпоғистон Республикаси, вилоятлар ва Тошкент шаҳрида болалар ва ўсмирлар футбол академиялари ҳамда Ўзбекистон футбол ассоциацияси қошида Республика болалар ва ўсмирлар футбол академияси...\nЎзбек футболининг 105 йиллигига бағишланган тадбирлар учун Фарғона вилоятининг Қўқон шаҳрида замонавий футбол стадиони қурилади.\nСанкция рўйхатидан АҚШдаги 2016 йилги президент сайловига аралашишда айбланаётган 13 киши ва учта компания жой олган.\nДональд Трампнинг ўғли рафиқаси билан ажрашмоқда\nАйтишларича, 40 ёшли Ванесса Трамп Манхеттен судига ажрашиш ҳақида ариза топширган. Ажрашиш ўзаро келишувга асосланиб, беш нафар фарзанд билан боғлиқ катта ҳуқуқий можароларга сабаб бўлмайди.\nТолиби илмларимизнинг туриш-турмуши жуда қизиқ. Авлоний бобомиз бир аср муқаддам қаламга олган ушбу мавзуга камина бугунги кун нигоҳи билан разм солмоққа ҳаракат қилдим. Ҳукми ўзингизга ҳавола.\nШунинг учун қанчалик қийин бўлса-да, йўлимда давом этдим. Машинада билинмас экан, қўшни қишлоқ велосипедда анча йўл экан. Роса тер тўкишга тўғри келди. Пишнаб қолдим, юзимни совуқ тер босди. Аммо ортга қайтмадим.\nКампирим йўқолиб қолди\n– Менга қара, улим, – овозини пасайтирди Жума ота. – Бу... пойтахтди бобойлари шўх эмасма ишқиб? Битта-иккитаси мошиниға миндириб олған бўлса-я! Муродов кулди: – Йўғ-ей, отахон, бунақамас! Жа рашкчи экансиз-а!


Бенземанинг терма жамоадаги рақами маълум - EFFECT.UZ\nБенземанинг терма жамоадаги рақами маълум\n. 22:33 | 18.05.2021\nБензема Франция терма жамоасидан чақирув олди. У Франция терма жамоаси билан ЕURО-2020 (2021)да иштирок этади. Карим терма жамоада сафида 19 рақамда ҳаракат қилади.\nЭслатиб ўтамиз, Бензема 2015 йилдан бери Франция терма жамоасидан чақирув олмаган эди. Сабаби Бензема ҳамюрти Валбуэнанинг шахсий видеоларини тарқатиб юборганлиги учун Франция терма жамоаси бош мураббийи Дидье Дишам Каримни терма жамоага чақирмай қўйган эди.\nИспаниянинг анклав ҳудудларига марокашлик 6000 қочқин етиб келди\n«Мотамсаро она» ҳайкалига ҳурматсизлик қилган тиктокер 15 суткага кесилди\nФуқаронинг Қарши тумани профилактика инспектори устидан прокуратурага йўллаган…\nГандбол: Клублар ўртасидаги Осиё чемпионатида Ўзбекистон шарафини АГМК…\nИкки кишининг велосепеди ва бир кишининг телефонини тортиб…\nСирдарё вилояти ИИБ раҳбари тайинланди\nЕвро-2020. Бугун Россия, Италия ва Туркия навбатдаги ўйинларини…\nСамарқандлик масъуллар мактабни таъмирлаётган ўқувчилар борасида муносабат билдирди\nЕвро-2020. Франция Германияни автогол эвазига мағлубиятга учратди\nЕвро-2020. Бугун сўнгги икки Жаҳон чемпиони ва амалдаги Европа чемпиони баҳсларга киришади\n“Бензема спорт маъбуди” — Эммануэль Макрон Франция терма жамоаси базасига ташриф буюрди\nМакронни юзига тарсаки туширган фуқарога ҳукм ўқилди


Ибрат олайлик – .:: Xadicha.uz\nМуҳтарама аёл эри учун хазина, ота-онаси учун фахр,\nфарзандлари учун йўлбошчидир!\nАллоҳ таоло барча мавжудотлар қатори инсонни ҳам жуфт, яъни эркак ва аёл қилиб яратган. Кишилик жамиятининг бир қисмини аёллар ташкил этар экан, ҳаётда турмуш юмушларининг кўп қисми улар зиммасидадир. Аёл – биринчи навбатда онамиз, қолаверса жуфту ҳалолимиз, опа-синглимиз, қизимиздир. Агар аёл ҳаётда ҳам жисмонан, ҳам маънан соғлом бўлса демак, жамият соғлом бўлади. Чунки, келажакнинг меваси бўлмиш фарзандлар оналар сабабли дунёга келадилар. Уларга бошланғич таълим-тарбия ва одоб-ахлоқни кекса онахон-момохонларимиз ўргатадилар. Шундай экан, келажак авлоднинг солиҳ бўлишлиги бугунги кун аёлларининг солиҳа бўлишларига ҳар жиҳатдан боғлиқдир.\nУ зот дабдабали ҳаёт кечириш имкони йўқлигидан эмас, ноилож қолиб ҳам эмас, агар бутун дунё бор зийнатлари билан оёқлари остида турганида ҳам фақирона кун кўришни афзал билардилар.\nПайғамбаримиз билан бир ёстиққа бош қўйган оналаримиз эса ана шу бутун оғирликларни бўйинига олиб, ҳамма муслима аёлларга ўрнак бўлиб, ҳаёт кечирар эдилар. Улар ер юзидаги энг улуғ зот билан бирга оила қуриб яшаётганларини жуда яхши билар эдилар.\nУларнинг уйларида инсониятга қиёматгача икки дунё саодатини кўрсатиб берувчи илоҳий дастур–Қуръони Каримнинг оятлари нозил бўлиб турар эди.Оналаримиз бошқалардан молу дунё, айшу ишратдагина эмас, масъулиятни сезишда ва охиратни бу дунёдан устун қўйишда ҳам фарқ қилишлари лозим эди.Ушбу оятларда Аллоҳ таоло оналаримизга ана шу маънода алоҳида хитоб этади:\n«Эй Набийнинг аёллари! Сизлар аёллардан бирортаси каби эмассиз. Агар тақво қилсангиз, майин сўз қилманг, яна қалбида касали бор бўлган таъма қилиб юрмасин. Сўзлаганда яхши гапдан гапиринглар».\nЯъни, эй Набийнинг аёллари! Сизларнинг бошқа ҳамма аёллардан фарқланасиз, сизлар Пайғамбарнинг аёлларисиз, мўминларнинг оналарисиз, ҳамма мўминалар учун ўрнаксизлар, сизлар бу мақомга эришишларингиз учун Пайғамбарга жуфти ҳалол бўлганингизнинг ўзи етмайди, тақво ҳам қилишларингиз керак, деб амр этилди.\n«Агар тақво қилсангиз, майин сўз қилманг…»\n«…яна қалбида касали бор бўлган таъма қилиб юрмасин».\n«Виқор билан уйингизда ўтиринг. Илгариги жоҳилиятнинг очиқ-сочиқлиги каби очиқ-сочиқ юрманг. Намозни тўкис адо этинг, закот беринг, Аллоҳга ва Унинг Расулига итоат қилинг. Эй аҳли байт, албатта, Аллоҳ сиздан кирни кетказиб, бутунлай поклашни хоҳлайди».\nАлбатта, ўрнак бўладиган одам доимо виқорини сақламоғи лозим. Шунинг учун оналаримизга ҳам виқорларини сақлаб, уйларида ўтириш амр қилинмоқда. Бундан Пайғамбар соллаллоҳу алайҳи васалламнинг аёллари уйдан чиқишлари мумкин эмас экан, деган фикр тушунилмайди. Бу ояти карималар нозил бўлганидан кейин ҳам оналаримиз уйларидан чиққанлар. Нафақат уйдан чиққанлар, балки узоқ-узоқ сафарларга ҳам борганлар. Мисол учун Умму Салама онамиз Ҳудайбияга Расули Акрам соллаллоҳу алайҳи васаллам билан борганлар. Оиша онамиз эса у зот билан бирга ҳаж амалини адо этганлар.Улар Пайғамбаримиз соллаллоҳу алайҳи васалламдан кейин ҳам уйдан чиққанлар, сафарларга борганлар. Бу ерда, араблар одати бўйича, аёл кишининг асосий жойи уй бўлиши кераклигига ишора қилинмоқа. Айниқса, мўминларнинг оналари бўлмиш Пайғамбаримиз соллаллоҳу алайҳи васалламнинг аѐллари виқор билан уйларида ўтиришлари, сабабсиз остона ҳатлаб чиқмасликлари, бу нарса улар учун зийнат ва фазилат экани таъкидланмоқда.\nАслида, Пайғамбаримиз соллаллоҳу алайҳи васалламнинг тоҳира аёлларидан очиқ бир гуноҳ содир бўлиш хавфи йўқ. Лекин бу оятда маънонинг бўрттириб келтирилиши оналаримиз бўйниларидаги масъулият қанчалик оғир эканини, уларнинг Ислом жамиятидаги тутган ўринлари нақадар юксаклигини англатиш учундир. Шунинг учун ҳам, улар, мабодо, бирор гуноҳ содир этсалар, оддий аёлларга бериладиган азобга нисбатан икки баробар азоб берилиши таъкидланмоқда. Чунки, Пайғамбар соллаллоҳу алайҳи васалламнинг ўзлари мусулмонлар учун гўзал ўрнак бўлганлари каби, у зотнинг оилалари, жумладан, аёллари ҳам гўзал намунадирлар. Ҳамма кўз тикиб турадиган намунали зотлар доимо ўзларига ҳушёр бўлишлари, ҳеч қачон шариатга хилоф иш қилмасликлари керак. Мабодо, оналаримизнинг бирортасидан гуноҳ содир бўлиб қолса, жазо икки марта зиёда қилиб берилиши эълон этилганидан сўнг, улардан ким Аллоҳ таолога ва Унинг Расулига доимий итоатда бўлса ва яхши амал қилса, ажрининг икки баробар этиб тайинланиши айни адолатдир. Ҳа, улар доимо зиммаларидаги улуғ масъулиятни ҳис этиб яшашлари керак. Шу билан бирга, фақирона, камтарона ҳаёт кечиришлари лозимлиги ҳам аввалги оятларда таъкидланди. Буларнинг ҳаммаси эвазига ажр-савоб икки марта зиёда бўлиши айни адолатдир. Шунингдек, улар учун охиратда, жаннатда Аллоҳ таоло гўзал ризқ тайёрлаб қўйгани ҳам айни адолатдир. Яъни, сизларнинг бошқа ҳамма аёллардан фарқларингиз бор. Сизлар Пайғамбарнинг хотинларисиз, мўминларнинг оналарисиз. Ҳамма мўминалар учун ўрнаксизлар. Ҳа, сизлар аёллардан бирортаси каби эмас сизлар. Бу мақомга эришишларингиз учун\nПайғамбарга жуфти ҳалол бўлганингизнинг ўзи етмайди, тақво ҳам қилишларингиз керак. «Агар тақво қилсангиз, майин сўз қилманг…» Овозингизни майин, назокатли қилиб, эркак кишига таҳсир этадиган ҳолатда гапирманг. «…яна, қалбида касали бор бўлган тамаъ қилиб юрмасин». Мунофиқ ва иймони заифлар сизнинг майин овозингизни эшитиб, фисқу фужурни бошлаб қолмасинлар. «Гапирганда яхши гапни гапиринглар». Амри\nмаъруф бўладиган, кишиларни тақвога, яхшиликка чақирадиган гаплардан гапиринглар. Исломда оила масаласига алоҳида эътибор билан қаралиши маълум. Чунки, оила ҳар бир жамиятнинг ўзаги бўлади. Оилалари мустаҳкам бўлган жамиятнинг ўзи ҳам мустаҳкам бўлади. Ҳамма нарса оиладан бошланади. Шунингдек, Пайғамбаримиз соллаллоҳу алайҳи васалламнинг оилаларига алоҳида эътибор беришда ҳам катта ҳикмат бор. Чунки Ислом жамиятининг ўзаги мусулмон оилалари бўлса, мусулмон оилаларнинг ўзаги бу муборак оиладир. Исломий оила қандай бўлади? Исломий оилада ўзаро муносабатлар қандай бўлиши керак? Шу каби кўплаб саволларга айнан мана шу муборак оиладан жавоб ва ўрнак олинади. Бу хусусда мулоҳазалар жуда кўп. Лекин нима учун Пайғамбар соллаллоҳу алайҳи васалламнинг азвожи мутоҳҳараларига бунчалик жиддий эътибор берилмоқда? Ҳолбуки, душманлар: «Ислом аёллар масаласига эътибор бермайди, аёл кишига мисл-\nсиз жабрситам беради», деб айблайдилар-ку? Аввало, Пайғамбаримиз соллаллоҳу алайҳи васалламнинг аёлларига Қуръони каримда бунчалик кўп эътибор берилишнинг ўзи душманларнинг гаплари беҳуда эканига ёрқин далилдир. Қолаверса, бу масалада анчагина гап бор. Аллоҳ таоло ер юзига Ислом нурини юбора бошлаган вақтда бутун дунё жаҳолат ботқоғига ботган эди. Чор атрофда жоҳиллик, адолатсизлик, зулм ва жабру ситам ҳукм сурарди. Айниқса, аёлларга тегишли масалаларда бу салбий ишлар авж олиб, энг чўққига чиққан эди. Ҳатто аёлни одам ўрнида кўрмайдиган тоифалар\nбор эди. Масалан, насоролар оламида алоҳида йиғилиш ўтказилиб, ўша вақтдаги раҳнамолар томонидан «Аёл эркакни йўлдан уриш учун яратилган шайтондир, унга кўзи тушган одам ҳам гуноҳкор бўлади, аёл ҳавони булғатмаслиги учун оғзига тўсиқ тутиб юриши керак», деган қарорлар қабул қилинган эди. Аҳли китоб бўлмиш насоролардан келгани шу бўлганидан кейин бошқа тоифаларни қўйиб турса ҳам бўлади. Жоҳилият тузумида аёлга дунёнинг матоҳи сифатида қараларди. У эркак кишига матоҳ эди, гўё.\nУ эркак кишининг шаҳвати учун керак эди. Жинсий алоқаларда ким нимани хоҳласа, шуни қиларди. Оила масаласи жуда оғир аҳволда эди. Аёл кишини молу мулкка қўшиб, мерос қилиб олиш оддий ҳол эди. Аёлга қилинган паст муносабатлар, унга етказилган турли зулмлар мисоли бошқа сура ва\nоятларда ҳам келди. Ислом дини мукаммал илоҳий тузум ўлароқ, дунёдаги мавжуд барча нуқсонларни, жумладан, инсониятнинг нафис парчаси саналмиш аёлларга муносабатдаги мавжуд нуқсонларни ҳам тузатишга\nкиришди. Аёлга тўлақонли инсон сифатида қараш масаласини ўртага қўйди. Аёлларга қилинаётган зулм, жабр ва ситамни кесишга киришди. Шу билан бирга, исломий қонун-қоидаларни, ахлоқ-одобларни, тасаввур ва маданиятни жорий қила бошлади. Ўша вақтда аёлларга етказилган зулм\nкўп бўлгани учун Исломда уларга эътибор ҳам кўп бўлди. Қуръони каримнинг узун сураларидан бири Нисо («Аёллар») деб аталди. Бошқа бир сура Мужодала («Тортишувчи аёл») номини олди. Шу- нингдек, Талоқ сурасини ҳам «Кичик Нисо», дейишади. Қуръони каримнинг бошқа сураларида ҳам аёллар масаласига алоҳида эътибор билан қаралади. Нур сураси бунинг ёрқин мисолидир. Ҳозир биз ўрганаётган Аҳзоб сураси ҳам шулар жумласига киради. Аёлларга бўлган эътиборнинг тасдиғи ўлароқ, Расулуллоҳ соллаллоҳу алайҳи васаллам мусулмон умматига қилган оммавий\nваъз-насиҳатларидан ташқари, яна аёллар учун алоҳида мажлислар ҳам ўтказиб турардилар.\nШ у б и л а н б и р га , м а з к у р о я тл а р н и ,\nПайғамбаримиз соллаллоҳу алайҳи васалламнинг суннатларини, ҳадисларини, шариат аҳкомларини муслима аёлларга ўзига хос услуб билан етказадиган, хусусан, аёлларнинг ўзларигагина хос бўлган масалаларни тушунтириб берадиган муаллималар керак эди. Бу вазифани фақат Пайғамбаримиз соллаллоҳу алайҳи васалламнинг аёлларигина бажаришлари мумкин. Шунинг учун ҳам, юқорида ўрганган оятларимизда у зотларга алоҳида эътибор билан қаралмоқда, алоҳида талаблар қўйилмоқда. Пайғамбаримиз соллаллоҳу алайҳи васалламнинг хотинлари кўп бўлгани ҳам, асосан, шу эътибордандир. Чунки бундай улкан масъулият – Ислом\nуммати аёлларига Қуръони карим, Суннати набавия таълимотларини, шариат аҳкомларини етказиш битта ёки тўртта аёлнинг қўлидан келадиганиш эмас эди. Аҳли байтдан доғларни кетказиб, бутунлай поклаш учун уларда зарур сифатларнинг мавжуд бўлиши шарт эканини билиб оламиз. Ислом жамиятидан кирни кетказиб, уни бутунлай поклаш учун ҳам, албатта, ўша жамият аъзоларида маълум бир сифатлар, қадриятлар бўлиши керак. Чунки, Аллоҳнинг розилигига эришиш, жаннатга кириш ўз-ўзидан бериладиган_мукофот эмас.


Ислом ва анъаналар\nСўнги вақтларда исрофга тўлган урф-одатлар, хўжакўрсин, риё учун қилинган дабдабали маросимлар билан курашишда нафақат олим-у, уламолар балки ҳукумат тарафидан ҳам махсус кўрсатмалар берилиб, иллатларга аста-секинлик билан бўлсада барҳам берилмоқда. Таҳминан юз йил олдин жадид боболаримиз миллат учун зарарли бўлган урф-одатлардаги иллатлар билан курашни бошлагани билан маълум сабабларга кўра, уни охирига етказа олишмаган эди (Россиядаги қизиллар инқилоби туфайли).\nШундан бери мана юз йиллардан ошиқ вақт ўтди, қанча-қанча сувлар оқиб кетди. Улар билан бирга эса миллат бойлиги ҳам миллий анъана, урф-одат деган ном билан кўкка совурилиб келинмоқда. Баъзи иллатлар ҳаётимизга шу даражада ёпишиб олганки, улардан халос бўлиш осон бўлаётгани йўқ. Баъзи иллату бидъатларга барҳам берилса ҳам, у бошқа шакл, бошқа ном билан ҳаётимизга қайта бурнини суқмоқда. Зарарли бўлган урф-одатлар, удумлар бўйича жамиятдаги баҳс мунозаралар баъзан кескин, баъзан эса юмшоқ оҳонгдаги гап сўзлар атрофга тарқалиб турибди. Шуларнинг биттасини ҳукмларингизга ҳавола қиламиз. Албатта, қуйидаги мақола билан баҳс қилинаётган мавзу кенг қамраб олинди, энг тўғри фикрлар ҳам шудир, дейилган даъводан йироқмиз... Марҳамат ўқиб танишинг, мавзу бўйича дил изҳорингиз бўлса уларни мавзу сўнгида баён қилишингиз мумкин.\nWednesday, 19 June 2013 20:38\nИслом душман сифатида?\nМустамлакачиларга биринчи рақамли душман эса доимо Ислом бўлиб келган. Бироқ, Ғарб “совуқ уруш” ботқоғига ботиб қолганида Исломга қарши урушга унча катта аҳамият бера олмаган эди. Совет иттифоқи охир-оқибат “совуқ урушда” мағлуб бўлди. Унинг мағлубиятга учрашида афғон мужоҳидларининг ўзига яраша хизмати бўлган. Ғарб учун Ислом ҳамиша “ қора доғ” бўлиб келган. Шундай бўлса-да, Ғарб юз йиллаб мустамлака остида бўлган миллионлаб мусулмонларнинг иймони ва руҳини синдира олмади.\nWednesday, 19 June 2013 20:35\nҚолоқликнинг сабаби илмсизликданми?\nМасалан, Берклидаги Калифорния университетининг иқтисод бўйича профессори ва Иқтисодий тадқиқотлар миллий бюроси (АҚШ) илмий ходими Брэдфорд Делонгнинг айтишича, мусулмон ўлкаларидаги иқтисоднинг ўта секин ва давомли тараққиётга эриша олмаётганига сабаб, бошқа мамлакатларнинг иқтисодга ижобий таъсир қилувчи имкониятларга чеклов (блок) қўйишлари экан. Брэдфорд Делонг Ислом оламининг иқтисод бўйича Лотин Америкаси ва Жанубий-Шарқий Осиё мамлакатларидан кўра қалоқлигига таълим соҳасини асосий омил деб ҳисоблайди.\nWednesday, 19 June 2013 20:33\nҲуррият ва ғарбнинг икки хил стандартлари\nМен мусулмон ва мисрлик бўлганим учун Ислом демократия ва инсон ҳуқуқларини тан оладими, йўқми, деган савол жуда кўп берилади. Бундай саволларнинг холис берилаётганига ишонмайман. Назаримда, улар динимизни “цивилизациялашган” жамиятга мослаштирса бўладими, деб сўраётгандек. Каминага иккита танлаш имкони бериляпти, десам муболаға бўлмайди. Биринчиси, Исломда ҳеч қандай ёмон нарса йўқ ва бу дин билан ғарб стандартлари бўйича яшаса бўлаверади. Иккинчиси, биз мусулмонлар етарли даражада мославушчи, яъни, диний асослар ҳамда қоидаларни қайта кўриб “цивилизацияга” яқинлашишимиз мумкин эмиш. Бу “мўътадил” одам деган ном олишга имкон беради. Лекин бу мўътадиллик сизни васатия тамойилларига риоя қилади, деган маънода эмас, балки “жа унчалик мусулмон эмас” деб таърифлайди. Яъни, улар ҳаёт тарзингиз ва дунёқарашингизни ўзларича цивилизация деб атаётган ғарб қадриятларига унчалик зид келмайди дегани бўлади.\nWednesday, 19 June 2013 20:31\nОммавий маданият жодугарининг домига тортилмоқдалар. Мақола муаллифи мусулмон бўлмасада, лекин ўзининг инсофли эканлигини, тарихий жараёнларга холис баҳо бериши билан кўрсатади. Албатта мақоладаги таҳлиллар исломий дунёқараш дея талқин қилинмаслиги лозим, лекин тарихий далиллар бугунги дунёда етакчиликни даъво қилаётганларнинг асл нусхаси қандай эканлигини кўрсатади. Мақолани ўқинг ва мулоҳазаларингизни билдиринг.\nWednesday, 19 June 2013 20:29


Барча фақиҳларимиз «Бисмиллаҳир Роҳманир Роҳийм» «Намл» сурасидаги оятнинг бир бўлаги эканлигига иттифоқ қилганлар.\nИмом Шофеий: «Бисмиллаҳир Роҳманир Роҳийм» Фотиҳа сурасидан ва бошқа ҳар бир сурадан бир оятдир, деганлар.\nМоликий мазҳаби: «Бисмиллаҳир Роҳманир Роҳийм» умуман оят эмас, деган.\nҲанафий мазҳабида: «Бисмиллаҳир Роҳманир Роҳийм» Қуръондан бир оят бўлиб, сураларнинг орасини бўлиш учун туширилган. «Фотиҳа» сурасидан оят эмас, дейилган.\nДругие материалы в этой категории: « Макка мушриклари Пайғамбар (с.а.в) ни кутганмиди?\tЎзбекистонда “Ҳалол” стандартининг намуна шаклидаги ҳужжатлари ишлаб чиқилди »


Карло Анчелотти: «Переснинг Бенитесни истеъфога чиқариш ҳақидаги қарорига тушунмади» » Скачать музыку бесплатно новинки музыки 2016-2017\nКарло Анчелотти: «Переснинг Бенитесни истеъфога чиқариш ҳақидаги қарорига тушунмади»\nКомментариев: 0 Просмотров: 173 Дата: 11-01-2016, 06:55 «Реал» клуби собиқ бош мураббийи Карло Анчелотии мадридликларнинг мураббийларга муносабати борасида ўз фикрларини билдириб ўтди.«Билишимча, натижага қараб мураббийнинг ишига баҳо берилади. Яна билишимча, иш — муҳокама учун асосий сабаб. Лекин Переснинг Бенитесни истеъфога чиқариш ҳақидаги қарорига тушунмадим. Ахир мавсумнинг энди ярми ортда қолганди!Мураббийнинг муваффақияти муҳим саволга боғлиқ ва унга жавобни аниқ билиш керак: ростдан ҳам мураббий айбдорми? Ҳамиша ҳам улар айбдор бўлишадими? Ҳар ким ўзича хулоса чиқариши мумкин», – дейди Анчелотти.


Ўзбекистонлик пенсионерларнинг аксари оладиган нафақаларидан қониқмаслигини айтади.\nЎзбекистонликлар неча ёшдан пенсияга чиқа олади? Уларнинг олаётган пенсиялари кун кечиришга етарли бўляптими ёки йўқ?\nСобиқ иттифоқ парчалангандан кейин Ўзбекистон пенсияга чиқиш ёши ўзгармай қолаётган Марказий Осиёдаги ягона давлат бўлиб қолмоқда. Ўзбекистонда аёллар 55 ёшдан, эркаклар 60 ёшдан нафақага чиқишлари мумкин.\nТожикистон, Туркманистон, Қирғизистон ва Қозоғистонда пенсия ёши эркаклар учун 63 ёш ва аёллар учун 58 ёш қилиб белгиланган.\nЎзбекистон Молия вазирлигига қарашли бюджетдан ташқари пенсия жамғармасининг Қўқон шаҳар бўлими бошлиғи Наврўзбек Хўжаев Озодлик билан суҳбатда, агар талаб этилган иш стажи бўлса, ўзбекистонлик аёллар 54 ёшдан ҳам пенсияга чиқишлари мумкин дейди:\n- Аëлларнинг талаб этилган стажи 20 йил. Ана шу етса, 54 ëшдан чиқади. Агар стажлари етмаса, 55 ëшдан чиқади. Эркакларимиз 60 ëшдан. Энди имтиëзлилар бор. Оғир ишлар бор мана. 10-15 йил қисқартирилгани бор. Шахтёрлар бор, пайвандчилар бор. Улар 50-55 ëшдан ҳам чиқишади,- дейди пенсия жамғармаси бўлим бошлиғи.\nНаврўзбек Хўжаевга кўра, айни пайтда Ўзбекистондаги энг кам пенсия миқдори 86 минг сўмни (расмий курсда 53 АҚШ доллар, қора бозор курсида 38 доллар) ташкил қилади. Пенсиялар иш стажига қараб энг кам иш ҳақининг 8 баравари даражасида белгиланади:\n- 8 минимал иш ҳақи белгиланганади. Ундан юқори кўтармаймиз. Бу қонунда кўрсатилган. Иш ҳақларининг охирги 10 йили олинаяпти. Шуни базага киритиб, энг юқори 5 йиллик иш ҳақини компьютер программаси ажратиб беради. Ўртача бир ойлик иш ҳақи 1 миллион келса ҳам, биз 8 минимал иш ҳақи, яъни 361 минг 720 сўмдан ўртача иш ҳақи чиқарамиз. Пенсиянинг таянч миқдори сифатида шунинг 55 фоизи олинади. 55 фоизни олиб, қолган ортиқча стажларнинг ҳар бир йилига бир фоиздан қўшиб берилади. Масалан, иш стажи 40 йил бўлса, 25 йилини талабга қўйиб, қолган 15 йилига 15 фоиз қўшиб берамиз. Яъни 70 фоизни ташкил қилади. 361 минг ўртача иш ҳақи белгиланган. Ўртача иш ҳақининг боя айтганимдай 70 фоизи пенсия қилиб тайинланади\nБундан келиб чиқиб, дейди Наврўзбек Хўжаев, ҳозир энг катта пенсия 270-285 минг сўм атрофида ва шунингдек, унвонларга ҳам белгиланган тартибда пенсияга қўшиб берилади:\n- Фақат унвонларга қўшимчалар бор. Қайси йўналишда унвон билан тақдирланган бўлса, унга энг кам иш ҳақининг 100 фоизигача, яъни 30 фоизлик бор, 60 фоизлик бор, энди турига қараб. Халқ таълими ходими, халқ артистлари, спорт ходимлари ва ҳоказо, фоизларини белгилаб қўйган. Мана шундай шахсларнинг пенсияларига энг кам иш ҳақининг 50 фоизидан 100 фоизигача қўшилади,- дейди бюджетдан ташқари пенсия жамғармасининг Қўқон шаҳар бўлими бошлиғи Наврўзбек Хўжаев.\nСамарқандлик пенсионер Холиқназар Ғаниев Ўзбекистондаги пенсия таъминотини ўртача деб баҳолайди:\n- Қўшниларга нисбатан ўртача бўлиши мумкин, лекин Россияга нисбатан жуда орқада. Масалан мен максимал пенсия оламан. 260 минг сўм ойига. Бу менинг ўзимга. Хотиним ҳам шунинг ярмича олади. Икковимизнинг пенсиямиз ўзимизга етади десак ҳам бўлади. Жуда ошиб-тошиб бўлмаса ҳам, ўлмас овқат, кийим-кечак билан таъминлашга етади. Лекин бу максимал пенсия. Пенсионерларнинг асосий қисми жуда кам олади. 100 минг атрофида олишади. Уларга жуда қийин.\nЛекин, дейди Холиқназар Ғаниев, пенсияларнинг пластик карточкаларга ўтказила бошлагани пенсияга кўз тикиб ўтирган қарияларнинг ҳаётини янада оғирлаштириб юборди:\n- Бир неча ой кечиктириб беради пенсияни. Масалан, ҳозир октябр бўладиган бўлса, шу ойларда биз августники олардик. Шундан безор бўлиб пластикка ўтишга рози бўлган эдик. Биз “шу муаммо ҳал бўлса керак, пул йўқ деб айтишмаса керак”, деб ўйлаган эдик. Аксинча бўлиб чиқди. “Олдин нақд пул билан тарқатиладиганларни тарқатиб бўламиз. Кейин сизларга пул берамиз”, дейди. Ҳар ой камида бир ой кечикиб оламиз. Шунақа қўшимча муаммолар ҳам бор.\nОзодлик: Неча фоизини пластикка ўтказаяпти?\n- Баъзиларни 100 фоиз. Кўнган одамларни 100 фоиз. Кўнмаганларни авраб, ихтиëрий-мажбурий равишда ярмини ўтказиб бераяпти. Шунақа аҳвол,- дейди самарқандлик пенсионер Холиқназар Ғаниев.\nАйни пайтда Ўзбекистон ҳукумати ўзини муҳофаза қиладиган милиция ходимларини хафа қилиб қўймади. Милициядан пенсияга чиққанларнинг пенсиялари бошқа фуқароларга нисбатан ўртача икки баравар кўп. Узоқ йиллар ички ишлар органида ишлаб, пенсияга чиққан самарқандлик Ўктам ака пенсиясидан нолимаслигини айтади:\n- Пенсиямиз 400дан зиëдроқда. 200 долларга бормайди. Аниқроғи 470 минг сўм,- дейди Ўктам ака.\nУнинг айтишича, милиция ходимларининг пенсия таъминоти тўғридан тўғри ички ишлар вазирлигидан бўлади. Уларнинг пенсиялари кечиктирилмайди ҳам, пластик карточкаларга ўтказилмайди ҳам:\n- Фақат бизникилар ўз вақтида бераяпти. Қолганларникини, мана Халқ банкидан олаëтганларникини октябр ойини бергани йўқ,- дейди Ўктам ака.\nПенсионер Ўзбекистон президентининг ойлик иш ҳақлари ва пенсияларни ошириш ҳақида чиқарган фармонларида кўзда тутилган оширмалар пенсионерларга нисбатан тўлиқ тадбиқ этилмаётганини айтади.\nТошкентлик 80 ёшли пенсионер Абдували ота Абдурашидов фикрича, пенсия таъминоти Ижтимоий таъминот вазирлиги тасарруфидан Молия вазирлигига ўтказилганидан бери пенсионерлар ҳақига хиёнат қилиниоқда:\n- Молия вазирлиги пенсионерга хиëнат қилди. Яъни ўзлари айтаяптики, бу ўртадаги тафовутни, пенсиялар ўртасидаги тафовутни камайтириш учун янги коэффицент ишлаб чиқди, деди. Бу ишлаб чиққан коэффиценти пенсиялар тафовутини камайтирмади, аксинча ўртадаги тафовутни йўқотмасдан яна энг кам миқдорда пенсия оладиганларнинг пенсиясини президент фармонида кўрсатилган 12 фоиз ўрнига, бор-йўғи олти-етти фоизга оширди. Фармонда 20 фоиз дейилишига қарамасдан 14-15 фоиз оширди. Бу 80 ëшларга борган қарияларга бўлаëтган жабр. Бу адолатсизлик, бу хиëнат,- дейди тошкентлик Абдували ота Абдурашидов.


Oldingi maqola ҲЕЧ КИМ МЕҲР ВА ЭЪТИБОРДАН ЧЕТДА ҚОЛМАСИН\nKeyingi maqola ТОЗАЛИК, ОЗОДАЛИК – САЛОМАТЛИК ГАРОВИ\nТугмачагул – бир ва кўп йиллик ўсимлик бўлиб, кўркам гули туфайли ҳовли ва кўчаларда экилади. Унинг 25 тури тарқалган ва Европа, Осиё, Шимолий Африка, Шимолий ва Жанубий Америкада ўсади. Бўйи 30 сантиметрдан 120 сантиметргача етади. Пушти рангли гуллари бутун танасини эгаллаб, пояда айлана шаклида жойлашади.\nГулидан тайёрланган настойка йўталда, юқори нафас йўллари яллиғланишида фойда беради. Шунингдек, овоз бўғилишини бартараф этади. Тугмачагулнинг барг ва илдизи ҳам фойдали хусусиятларга эга. Барги ва гулларидан тайёрланган аралашма талоқдаги шишларни даволашда тавсия этилади.\nТоғжамбил – кўп йиллик яримбута ўсимлиги бўлиб, бўйи 30-40 сантиметрни ташкил этади. Пояси тик ва сершох. Япроқлари майда, гуллари оқ рангда.\nЎсимлик таркибида 1-2 фоиз эфир мойлари мавжуд. Ундаги тимол моддаси тиббиётда антисептик ва дезинфекцияловчи модда сифатида машҳур. Тоғжамбилнинг суюқ экстракти бронхит ва юқори нафас йўлларининг бошқа хасталикларида фаол қўлланади. Йўтални юмшатувчи ва балғам кўчирувчи хусусиятга эга. Иситмани туширувчи, пешоб ҳайдовчи, тинчлантирувчи восита ҳисобланади.\nТоғжамбилдан ошқозон-ичак хасталиклари, атония, метеоризмни даволашда ҳам фойдаланилади. Уни доимий истеъмолга киритиш овқат ҳазмини яхшилаш, ичак микрофлорасини тиклашда қўл келади. Шунингдек, тоғжамбил қўшилган суртмалар тери касалликларини даволашда қўлланиб, бодга қарши энг яхши шифо воситаси сифатида тан олинган. Бу гиёҳ солинган ёстиқда ухлаш орқали бош оғриғидан тезда халос бўлиш мумкин.\nТоғжамбил кучли ёқимли исга эга, ўткир ва аччиқ таъми бор, шунинг учун унинг барглари зиравор ўрнида ишлатилади.